NEVESINJE dobilo nova opštinska znamenja - ISTOK - www.istokrs.com | Vijesti iz Istočne Hercegovine\nHome /Izdvojeno, Nevesinje/NEVESINJE dobilo nova opštinska znamenja\n− Priča o grbu i uspostavljanju simbola opštine Nevesinje traje već pet godina i konačno je dobila svoj epilog. Nakon odluke Ustavnog suda RS, opština Nevesinje formalno-pravno nije imala simbole i opštinska vlast je ovom problemu pristupila ozbiljno kako bi Nevesinje napokon dobilo svoja znamenja. Nacrt Statutarne odluke o utvrđivanju simbola opštine Nevesinje, zajedno sa Prijedlogom rješenja grba i stega naseljenog mjesta i opštine Nevesinje usvojen je i upućen u javnu raspravu u novembru 2017. godine i nakon provedene zakonske procedure opština je dobila svoja obilježja u skladu sa Ustavom RS − rekao je načelnik nevesinjske opštine Milenko Avdalović.\nAutor simbola je poznati heraldičar Dragomir Acović iz Beograda, kome je opština palatila 5000km za ovu uslugu. Opština Nevesinje nije raspisivala javni konkurs povodom ovoga.


Ministarstvo trgovine, turizma i telekomunikacija raspisalo je javni konkurs za dodelu subvencija za finansiranje projekata razvoja turizma u 2020. godini, piše "Politika". Ove godine će biti izdvojeno 875 miliona dinara za projekte u turizmu, od čega 750 miliona dinara za ...\nMinistarstvo trgovine, turizma i telekomunikacija Srbije raspisalo je javni konkurs za dodelu subvencija za finansiranje projekata razvoja turizma u 2020. godini, prenosi "Politika". Ove godine je izdvojeno 875 miliona dinara za projekte u turizmu, od čega 750 miliona dinara za ...\nRaspisan konkurs za dodelu subvencija u turizmu Ministarstvo trgovine, turizma i telekomunikacija raspisalo je javni konkurs za dodelu subvencija za finansiranje projekata razvoja turizma u 2020. godini, piše "Politika".\nMinistarstvo trgovine, turizma i telekomunikacija Srbije raspisalo je javni konkurs za dodelu subvencija za finansiranje projekata razvoja turizma u 2020. godini, preneo je danas list "Politika". Ove godine je izdvojeno 875 miliona dinara za projekte u turizmu, od čega 750 ...\nMinistarstvo trgovine, turizma i telekomunikacija raspisalo je javni konkurs za dodelu subvencija za finansiranje projekata razvoja turizma u 2020. godini , piše "Politika". Ove godine biće izdvojeno 875 miliona dinara za projekte u turizmu , od čega je 750 miliona dinara ...\nMinistarstvo trgovine, turizma i telekomunikacija raspisalo je javni konkurs za dodelu subvencija za finansiranje projekata razvoja turizma u 2020. godini. Ove godine će biti izdvojeno 875 miliona dinara za projekte u turizmu, od čega 750 miliona dinara za turističku ...\nBeograd -- Ministarstvo trgovine, turizma i telekomunikacija raspisalo je javni konkurs za dodelu subvencija za finansiranje projekata razvoja turizma u 2020. godini. Ove godine će biti izdvojeno 875 miliona dinara za projekte u turizmu, od čega 750 miliona dinara za turističku ...


Kod nas sve počinje od ljudi - CorD Magazine\nKosovka Tičić, generalna direktorka Oriflame kompanije za Srbiju i Zapadni Balkan\nKod nas sve počinje od ljudi\nPored toga što nudi sjajne proizvode, Oriflame pruža svima šansu da se profesionalno i lično razvijaju bez dodatnih ulaganja. Često se ljudi prvo zaljube u naše proizvode, pa potom otkriju i poslovnu priliku. Danas su čitave porodice izgradile svoje poslovanje sa Oriflame-om\nOsnovana 1967. godine, Oriflame je kozmetička kompanija direktne prodaje koja posluje u više od 60 zemalja. Široka paleta švedskih, inovativnih kozmetičkih proizvoda nadahnutih prirodom, plasira se na tržište kroz približno 3 miliona nezavisnih Oriflame saradnika, čime se ostvaruje godišnja prodaja od oko 1,3 milijarde evra. U Srbiji Oriflame kompanija uspešno posluje od 2001. godine.\nKako je Oriflame promenio svet kozmetike? Šta je Oriflame doneo novo na srpsko tržište?\nKao jedina švedska kozmetička kompanija na našem tržištu, Oriflame je napravio veliku razliku u percepciji lepote i poslovanja. Holistički pogled Oriflame-a na poslovanje i lepotu znači da se velika pažnja poklanja kako pojedincu tako i njegovom okruženju, kako nauci tako i prirodi. U Oriflame-u sve počinje od ljudi, naš model poslovanja usmerava ljude na specifičan odnos i povezanost. Oriflame saradnici nisu jedni drugima konkurencija već inspiracija i podrška. Zajedništvo, duh i strast su naše osnovne vrednosti i učitavaju se u sve naše aktivnosti. Kataloška prodaja je sama po sebi bila velika novina, a direktna prodaja predstavlja otvorenu poslovnu priliku za svakoga.\nKakva je vaša vizija Oriflame na srpskom tržištu za 5 i 10 godina?\nOriflame je oduvek poklanjao veliku pažnju razvijanju i edukaciji svojih saradnika, bez obzira na njihove formalne kvalifikacije. Savremene tehnologije nam omogućavaju da ponudimo još kvalitetnije sadržaje i obuke i da odgovorimo na vrlo različite potrebe. Radimo na razvoju CRM-a kako bismo imali individualni pristup svakom potrošaču i korisniku. Cilj nam je da brže, i na prefinjeniji način uskladimo našu ponudu sa individualnim potrebama naših potrošača i saradnika, da budemo poznati kao kompanija koja nudi održivi oblik preduzetništva svakome.\nU kojim oblastima (zaštita životne sredine, digitalizacija, inovacije, rodna jednakost) Oriflame može da pomogne promenama u Srbiji u budućnosti?\nŠvedska je jedna od ekološki najosvešćenijih zemalja u svetu i poznata je po mnogim dobrim praksama. Kao deo takvog nasleđa, od samog početka smo se pozicionirali kao odgovoran korporativni građanin. Imamo sertifikate o bezbednosti za 100% od 1.000 proizvoda koje imamo na tržištu. Saradjujemo sa Rainforest Alliance-om da bi do 2020. godine 100% izvora naših papira i pakovanja bilo iz verodostojnih sertifikovanih izvora. Poznati smo kao prva i najveća kozmetička kompanija u svetu koja kupuje GreenPalm kredite koji pokrivaju 100% naše upotrebe palminog ulja. Takođe, planiramo da do 2020. godine postignemo 50% smanjenja intenziteta CO2 i da otpad u potpunosti recikliramo.\nNa koji način Oriflame i Švedska agencija za međunarodni razvoj i saradnju (SIDA) mogu da rade zajedno u Srbiji?\nSIDA deluje u cilju sprovođenja švedske razvojne politike koja će omogućiti siromašnim ljudima da poboljšaju svoje živote. Oriflame predstavlja otvorenu poslovnu priliku i sa nama svako ima mogućnost da zarađuje i postane preduzetnik bez ikakvih ulaganja.\nCilj nam je da kreiramo takvo okruženje u Srbiji koje podstiče preduzetnički duh i na taj način posredno utičemo na smanjenje siromaštva i poboljšanje uslova za život.


Lider Pokreta za promjene Nebojša Medojević tvrdi da ministar finansija Milojko Spajić i ministar ekonomskog razvoja Jakov Milatović „švercuju podatake za potrebe njihove prevare poznate pod radnim naslovom ‘Evropa sad, Grčka sjutra’ ili po narodski: provizija nama, računi vama“.\n– U mjesečnome pregledu za septembar, Monstat je objavio da je broj registrovanih zaposlenih u periodu od januara do avgusta 2021. bio 152 hiljade. Međutim, prilikom objavljivanja istih podataka u mjesečnome pregledu za oktobar odjednom je nedostajala cifra o broju zaposlenih. Da bi nakon „šminkanja“ i „obrade“ broj zaposlenih u „dorađenom“ mjesečniku broj zaposlenih za period januara do oktobra 2021 porastao za nevjerovatnih 32 hiljade. Nakon „obrade“ broj zaposlenih u Crnoj Gori je sad 184 hiljade – tvrdi Medojević.\nO, kako kaže, „lažima i fatamorganama statistike“, pokazuje, kako tvrdi i prosti uvid u izvršenje budžeta za period januara do oktobra 2021.


Kako zvuči metal verzija govora majora Gavrilovića - PressLider.rs\nKako zvuči metal verzija govora majora Gavrilovića\n19. avgusta 2016. 7. septembra 2016. Marina Trmčić\t0 Comments Govor, Major Dragutin Gavrilović, muzika, Prvi svetski rat, Sabaton\nŠvedska metal grupa „Sabaton“, poznata po pesmama o bitkama i ratovima, objavila je pesmu posvećenu odbrani Beograda i čuvenom govoru majora Gavrilovića.\nNajveći broj njihovih pesama bavi se opisima bitaka iz Drugog svetskog rata, a ovaj put su odlučili da naprave metal verziju čuvenog govora majora Gavrilovića, piše B92.\nPesma se zove „Last Dying Breath” i deo je njihovog osmog albuma koji se zove “The Last Stand”.\nDragutin Gavrilović u srpskoj istoriji ostaće zapamćen po govoru koji je održao braniocima Beograda oktobra 1915. godine neposredno pred juriš u kome je i sam teško ranjen.\nU toku borbi za odbranu Beograda 6. i 7. oktobra 1915. godine, Austrija je napadala preko Dunava i iskrcala se na delu obale koji je držao 2. bataljon 10 kadrovskog puka kojim je komandovao major Dragutin Gavrilović.\n← Nevreme odložilo meč Borac-Novi Pazar\nNajbolja poseta u 123 godine turizma na Zlatiboru →


Konferencija Digitalno obrazovanje 2022. – Akademija tehničkih strukovnih studija Beograd\nKonferencija Digitalno obrazovanje 2022.\nTehnologija napreduje veoma brzo – a svet obrazovanja nešto sporije. Svedoci smo velikih tehnoloških, obrazovni i društvenih promena koje je podstakla četvrta industrijska revolucija. Treća po redu međunarodna konferencija „Digitalno obrazovanje 2022“, jedna od najvećih konferencija obrazovne zajednice u regionu održana je u onlajn formatu 8. i 9. aprila 2022. godine. Glavni cilj je okupiti veliku zajednicu obrazovnih radnika koja može da pokaže uspešno savladavanje izazova obrazovanja u digitalnom dobu, odnosno da se obezbedi platforma za stvaranje i proširenje zajednice koja oblikuje obrazovanje budućih generacija.\nU zajedničkom radu nastavnika sa Odseka Beogradske politehnike, Duška Radakovića i dr Dragane Gardašević, Duško Radaković je prezentovao „Uporednu analizu realizacije nastave u uslovima pre i tokom COVID19 mera“. Kompletan snimak konferencije dostupan je na linku Digitalno obrazovanje 2022.\nOvaj događaj imao je nameru da podrži zaposlene u svim nivoima obrazovanja (predškolsko, škola, univerzitetima i drugim institucijama), da podstakne kreativnost i inovacije, podstakne podizanje kvaliteta obrazovno vaspitnog rada, osavremenjivanja procesa učenja i na što bolji način prikaže mogućnosti novih tehnologija u obrazovanju.\nOsnovni ciljevi konferencije su: platforma za razmenu znanja i iskustava zaposlenih u obrazovanju u Srbiji, regionu i svetu; inovativne prakse, nastavni metodi i primena IKT alata u obrazovanju; identifikacija ključnih preporuka za politiku i praksu u ovoj oblasti; povezivanje i učešće svih aktivnih u obrazovanju u digitalnom dobu; najbolji primeri u obrazovanju tokom rada na daljinu u uslovima kada je onemogućena nastava u školama. Konferencija je obuhvatila teme upotrebe i primene IKT na svim nivoima obrazovanja (od predškolskog do visokog obrazovanja, i inkluzivno obrazovanje).\nApsolventsko veče Akademije tehničkih strukovnih studija Beograd


Andrea Vučinić: Šajkaš iz viđenja\nBack REPORTAŽE AKTUELNO Andrea Vučinić: Šajkaš iz viđenja\npetak, 22 avgust 2014 18:42\nNedavno je u Šajkašu, blizu Novog Sada, održana prva manifestacija pod nazivom „Zdrava, ekološka hrana svakog dana“, u organizaciji Fondcije Etnos, odnosno Ružice Babec i Gojka Todorovića, uz podršku Pokrajinskog sekretarijata za privredu, zapošljavanje i ravnopravnost polova i Zelene mreže Vojvodine.\nPredstavnik Zelene mreže Vojvodine, organizacije koja osim “zelenih aktivnosti” promoviše i podržava bogatstvo različitosti svih naroda i narodnosti u Vojvodini, njihovo kulturno nasleđe i posebnosti, na tom skupu, bila je Andrea Vučinić.\nAndrea Vučinić je tom prilikom izjavila da je Zelena mreža podržala ovu manifestaciju zato što porodica Babec na pijacu organskih proizvoda „Moj salaš“, koja se svakog četvrtka organizuje na platou ispred novosadskog SPENS-a, a koju, kao primer dobre poljopirvredne prakse, podržava i promoviše Zelena mreža Vojvodine, dolazi poslednje dve godine.\n-Onog momenta kada se porodica Babec uključila u proces sertifikacije, Zelena mreža Vojvodine ih je pozvala da budu stalni izlagači na pijaci i oni su izrasli u ozbiljne proizvođače - rekla je Andrea Vućinić, i dodala da je ovo prva manifestacija ovog tipa koju je ova porodica organizovala na svom imanju. Poseban kuriozitet je to što su, bez obzira što su želeli da promovišu svoje imanje i svoju proizvodnju, ukazali čast i pozvali i ostale proizvođače sa pijace „Moj salaš“ i dali im mogućnost da svako predstavi svoje gazdinstvo, što je u skladu sa ponašanjem proizvođača u organskoj proizvodnji. Tako da, bez obzira što se manifestacija dešavala u Šajkašu, svi koji su bili pozvani mogli su da upoznaju i proizođače iz Futoga, Veternika. Bajmoka, Sremskih Karlovaca, Pivnica...\nPosebna dimenzija ove manifestacije, po viđenju Andree Vučinić, je kako proizvodnja organkske hrane može da bude povod za druženje i razmišljanje o dobrim i pozitivnim vrednostima. Pričalo se o novostima, razmenjivala su se iskustva, i ni jedan proizvođač organske hrane ne krije za sebe ako nešto sazna novo, nego se to znanje prenosi i deli sa drugim organskim proizvođačima.\nŠta je to u organskoj proizvodnji što nas menja?\n-Definitivno, elan, prijateljstvo i ideja da je znanje pokretačka snaga da se stalno mora učiti i ići napred - konstatuje Andra Vučinić.\nOna je manifestaciju „Zdrava, ekološka hrana svakog dana“ ocenila vrlo uspešnom, sveobuhvatnom i multukulturalnom, gde je pored poljoprivrednih kultura premijerno bila predstavljena monodrame, koju je šarmerski, u svom maniru, izveo glumac i pesnik Vojvodine, Gojko Todorović.\nPoseban raritet je bio da su svi posetioci slobodno mogli da šetaju veselom baštom porodice Babec, pa se tako nije sve svelo samo na teoriju i priču. Ovakvih manifestacija je bilo i u okviru projekta „Organska hrana - šansa za sve“, organizovanog pod pokroviteljstvom Pokrajinskog sekretarijata za privedu, zapošljavanje i ravnopravnost polova. Tribine bio-bašte su se održavele u pojedinim mestima po Vovjodini, a nosioci tih manifestacija su bila Udruženja žena, i svako predavanje je pratilo druženje i zakuska, tako da Vojvodina ima tradiciju održavanja manifestacija sa ovom temom.\nSledeća manifestacija će se održati u Bajmoku, ali sada nije u pitanju organska hrana već „Gulašijada“, ali pošto je organizator Antal Cindel, jedan od stalnih izlagača na pijaci “Moj salaš”, pozvani su i svi organski proizvođači sa pijace.


Lena Kovačević brend ambasador kompanije ASUS u Srbiji Lena Kovačević brend ambasador kompanije ASUS u Srbiji – Personal magazin\nLena Kovačević brend ambasador kompanije ASUS u Srbiji\nPoznata srpska kantautorka, pop-džez pevačica i kompozitor Lena Kovačević, postala je prvi brend ambasador kompanije ASUS za Srbiju. To je prvo partnerstvo ovakve vrste na lokalnom tržištu za jednu od…\nPoznata srpska kantautorka, pop-džez pevačica i kompozitor Lena Kovačević, postala je prvi brend ambasador kompanije ASUS za Srbiju. To je prvo partnerstvo ovakve vrste na lokalnom tržištu za jednu od vodećih IT kompanija na svetu koja je najpoznatija po proizvodnji računara, laptop i tablet uređaja.\nMuzika i stil Lene Kovačević biće povezani sa novim ASUS proizvodima koji uskoro stižu na tržište, a koji predstavljaju pravi spoj kvaliteta, inovacija i zabave, što karakteriše i ovu saradnju. Kroz različite aktivnosti, ASUS i Lena Kovačević približiće domaćoj publici aktuelne uređaje i brojne novitete koji predstoje u 2014. godini.\nAlbum „San“ Lene Kovačević je već dva meseca najprodavanije izdanje u Srbiji među albumima iz regiona. Lena je nedavno održala uspešan koncert u Beogradu, u Domu sindikata i nastupila je povodom dočeka Nove godine na Trgu slobode u Novom Sadu. Diplomirala je džez pevanje na prestižnom Muzičkom konzervatorijumu u Amsterdamu, studirala je u klasi eminentnih evropskih profesora. Snimala je, nastupala i učestvovala u mnogim projektima muzičara sa svih strana sveta, paralelno sarađujući sa svojim kolegama iz Srbije i regiona. Prvi autorski album „Dobar dan za pevanje“ objavila je 2009. godine, a 2011. godine bila je član žirija u emisiji „Prvi glas Srbije“.\nLena Kovačević brend ambasador kompanije ASUS u Srbiji was last modified: January 31st, 2014 by Redakcija\nASUSASUS SrbijaLena Kovačević\nViewSonic PJD 7820HD projektor\nRedakcija TechLifestyle magazina izabrala najbolje tehničke uređaje


Završena vakcinacija goveda u Jablaničkom okrugu – Info Centar Juga\nZaključno sa 5.7.2016 godine ukupno je na teritoriji Jablaničkog okruga vakcinisano 22508 goveda. Većina veterinarskih stanica, njih 8 sa područja Jablaničkog okruga, završile su vakcinaciju protiv Nodularnog dermatitisa sem VS „Nego vet“ iz Bojnika i VS „Goran vet“ iz Guberevca koje će po planu da završe do subote 9.7.2016 godine.\nKako saznajemo u Poljoprivrdnoj savetodavnoj i stručnoj službi Leskovac prva sumnja na bolest nodularni dermatitis kod goveda na području Jablaničkog okruga pojavila se 14. juna u selu Stara Banja u opštini Medveđa. Na osnovu rezultata laboratorijskog ispitivanja Veterinarskog specijalističkog instituta iz Niša i Kraljeva bolest je potvrđena i tada je eutanizirano 12 goveda. Bolest je potom registrovana kod 3 goveda u mestu Velika Sejanica u opštini Leskovac, koja su takođe eutanazirana. U selu Obradovce u opštini Crna Trava eutanizirano je 10 goveda, a u selu Marovac, u opštini Medveđa eutanizirano je 10 goveda, dok je u Ravnoj banji eutanizirano 2 goveda. Najveću štetu od ove bolesti pretrpeli su domaćini u opštini Medveđa gde je uništeno 24 grla goveda. U opštinama Lebane i Bojnik nije bilo registrovanih slučajeva oboljevnja goveda od nodularnog dermatitisa. dok je najveću štetu od ove bolesti, koju prenose insekti, pretrpela opština Medveđa. Sva domaćinstva kojima su goveda uništena dobiće nadoknadu od ministarstva poljoprivrede i zaštite životne sredine.\nKako navodi u izveštaju savetodavac za stočarstvo PSSS Leskovac, mr Dejan Ranđelović ukupno je eutanizirano 37 životinja. Eutanaziju, dezinfekciju kao i dezinsekciju vršio je Veterinarski specijalistički institut iz Niša, a bili su prisutni Republički veterinarski inspektor za Jablanički okrug sa članovima komisije, Poljoprivredne inspekcije i Poljoprivredne savetodavne i stručne službe Leskovac koju je obrazovalo Ministarstvo poljoprivrede i zaštite životne sredine. Lokalna samouprava je preko svojih javno komunalnih preduzeća vršila iskop jama odnosno grobnica i vršila ukop eutaniziranih životinja, navodi se na kraju izveštaja PSSS Leskovac.\nVakcinaciju goveda protiv bolesti nodularni dermatitis odnosno kvrgave kože, u opštinama Lebane i Medveđa sproveli su veterinari veterinarske stanice iz Lebana koja je zadužena i za opštinu Medveđa, rekao je nedavno za naš portal predsednik opštine Lebana Zoran Ilić.


Priboj: Nakon domara u klupama direktori i nastavnici - PPmedia\nPriboj: Nakon domara u klupama direktori i nastavnici\nPosted on\t15 априла, 2019 8:59 am by adminpp033\nNakon serije obuka domaćinskog upravljanja u skladu sa principima energetske efikasnosti namenjenih domarima, u školama u Srbiji počelo je sprovođenje programa edukacije iz ove oblasti za direktore i nastavnike.Privredna komora Srbije u utorak 16.aprila u Omladinskom centru u Priboju organizuje edukaciju za zaposlene prosvetare na temu energetske efikasnosti.\nU Srbiji se troši šest puta više energije nego u Nemačkoj, a 40 odsto te potrošnje odlazi na grejanje, električnu energiju i snabdevanje toplom vodom stambenih i javnih zgrada, među kojima su škole i obdaništa. Razlozi za tako veliku potrošnju su neodgovarajuća toplotna izolacija, zastareli sistemi grejanja i hlađenja i pripreme tople vode, ali i gubici energije prouzrokovani neadekvatnim održavanjem i upravljanjem.\nEdukacija za prosvetare\nPrimeri najbolje prakse razvijenih evropskih zemalja ukazuju na izuzetno važnu ulogu koju u postizanju energetske efikasnosti ima informisanost i sticanje novih navika domara, direktora, nastavnika, svih zaposlenih i dece.\nUpravo s tim ciljem, Privredna komora Srbije uz podršku resornih ministarstava, Stalne konferencije gradova i opština, lokalnih samouprava i Nemačke organizacije za međunarodnu saradnju GIZ u okviru projekta „Energetska efikasnost u javnim zgradama“, organizovala je programe obuke za domare škola i vrtića iz 20 opština i gradova širom Srbije, a od ovog proleća otpočela je program edukacije za zaposlene u školama.\nОзнаке: edukacija, Energetska efikasnost, GIZ, PRIBOJ, Privredna komora Srbije, vesti priboj


Drastičan potez Prištine: Takse na srpske proizvode — 100 odsto, uskoro dodatne mere - Sputnjik Srbija\n15:25 21.11.2018 (osveženo 15:26 21.11.2018) Preuzmite kraći link\nKosovska vlada odlučila je danas da takse na proizvode iz centralne Srbije poveća za 100 odsto.\nEndrit Shalja, ministar trgovine i industrije, predložio je povećanje takse za 100 odsto, što je podržao premijer privremenih kosovskih institucija Ramuš Haradinaj.\n„Kako bismo zaštitili vitalne interese, kosovska vlada je podigla carinske dažbine na 100 odsto“, napisao je Hodžaj na Tviteru.\n— Enver Hoxhaj (@Enver_Hoxhaj) 21. novembar 2018.\nU predlogu za povećanje taksi na robu iz centralne Srbije za 100 odsto, koje je izradilo kosovsko ministarstvo trgovine i industrije, se navodi da je analizom utvrđeno da se kosovski proizvođači suočavaju sa raznim "necarinskim barijerama u Srbiji", odnosno da kosovski proizvodi ne mogu da uđu na srpsko tržište.\nDodaje se da su "trgovinske barijere" s Bosnom iste, kao i sa Srbijom.\n"Trgovinska razmena između Kosova i Bosne jasno pokazuje da je uvoz u stalnom porastu u odnosu na izvoz. Osim toga postoji velika asimetrija u pogledu javnog nadmetanja, gde kosovske kompanije ne mogu legalno da se takmiče na javnim tenderima u Srbiji", navodi se u predlogu.\nNiko ne može da prodaje svoje proizvode na kosovskom tržistu, a da istovremno sprečava prodaju kosovske robe na svom tržištu, preneo je Tanjug.\nReč je na međusobnom odnosu na čijem poštovanju uporno treba insistirati, navodi se u predlogu za povećanje takse za 100 odsto.


Najduži most na svetu gradilo 10000 ljudi\nNajduži most na svetu od 42 kilometara nazvan Đijadžou, gradilo je četiri godine 10.000 radnika i koštao je oko 1,5 milijardi dolara, objavila je Singhua.\nOvaj most na 5.000 stubova, koji povezuje kinesku luku Ćingdao i ostrvo Huangdao, širok je 35 metara, a u njegovu konstrukciju ugrađeno je 2,3 miliona kubnih metara betona i 450.000 tona čelika, dovoljno za gradnju gotovo 65 Ajfelovih tornjeva.\nCela struktura se zapravo sastoji od dva mosta koji idu paralelno i 174 puta su duži od čuvenog londonskog Tauer bridža. Kineski Đijadžou ima niz petlji kojima će prolaziti 30.000 vozila dnevno, procenjuju stručnjaci. Oko 10.000 ljudi, podeljenih u dva tima, radilo je četiri godine na izgradnji ovog mosta dugačkog kao maratonska staza. Krenuli su sa suprotnih strana i susreli se na sredini još u decembru prošle godine.\n„Kompjuterski modeli i proračuni su bili savršeni, ali ne možete se opustiti dok ne spojite obe strane. Čak i odstupanje od nekoliko centimetara bilo bi katastrofa”, preneli su kineski mediji mišljenje glavnog konstruktora ovog mosta. Posle pedantnih testiranja nosećih konstrukcija i tunela koji idu ispod mora, most Đijadžou dobio je dozvolu za puštanje u saobraćaj.\nMoći će da izdrži zemljotrese jačine do 8 stepeni Rihterove skale, najjače tajfune, kao i udare brodova težine i do 300.000 tona.\nPre izgradnje Đijadžoua, najduži prekomorski most u Kini bio je Dongha, dug 32 kilometra. On prelazi preko zaliva Hangdžou i povezuje kopneni deo Šangaja i luku Jangšan, jednu od najvećih kontejnerskih luka u svetu. I najduži železnički most na svetu takođe se nalazi u Kini. Zove se Danjang i dugačak je neverovatnih 164 kilometra.\nKinezi su ponosni i na čelični arkadni most najduži na svetu – Lupu u Šangaju. Njegov luk od 550 metara za 32 metra duži je od luka mosta „Nju river Džordž” u Zapadnoj Virdžiniji u SAD. U izgradnji Lupua korišćena je veoma komplikovana i kombinovana tehnologija nosećih kablova, luka i suspenzije. Ime mosta predstavlja skraćenicu imena dva šangajska okruga koja povezuje – Luvan na severnoj obali i Pudong na južnoj.\nKinezi, inače, imaju strahopoštovanje prema mostovima, kao da su svi odreda čitali Ivu Andrića: „Od svega što čovek u životnom nagonu podiže i gradi, ništa nije bolje i vrednije od mostova. Svačiji i prema svakom jednaki, korisni, podignuti uvek smisleno, na mestu na kom se ukršta najveći broj ljudskih potreba, istrajniji su od drugih građevina i ne služe ničem što je tajno i zlo”.\nPrvi kineski mostovi bili su nalik dugačkim klupama od drveta. Napredak u tehnologiji omogućio je gradnju drvenih mostova, najčešće na kamenim stubovima. Most Džaodžou, u provinciji Hebei, slovi za „prvi kameni most u drevnoj Kini” i najbolje je očuvan kameni lučni most u svetu koji je i danas u upotrebi.\nIzgrađen u sedmom veku, poznat je i po nazivu Anji, koje mu je dao car Džezong iz dinastije Song, a znači bezbedan život i pomoć ljudima. U istoriji dugoj oko 1.400 godina, most Džaodžou prolazio je s manjim oštećenjima brojne katastrofe – najmanje 10 poplava, 8 ratova i niz zemljotresa.\n„Preko reke Lugou nalazi se veličanstveni kameni most, toliko dobar zaista da ima svega nekoliko sličnih u celom svetu”, svojevremeno je zapisao Marko Polo u svom dnevniku tokom putovanja kroz Kinu. Most Lugou, kasnije nazvan po Marku Polu, nalazi se 15 kilometara jugozapadno od Pekinga.\nzgrađen 1193. godine, ovaj most dug je 235 metara i ima 11 lukova. Njegova ograda napravljena je od dva reda figura lavova, isklesanih u belom mermeru. Pekinžani vole da kažu da lavova ima previše da bi ih brojali.\nPrema Ginisovoj knjizi rekorda, najduži most preko mora do sada se nalazio u SAD, u Luizijani. Ovaj američki most danas je kraći od Đijadžoua za nešto više od četiri kilometra.\nAli, ako se obistine najave kineskih konstruktora, Đijaodžou će za pet godina izgubiti titulu najdužeg prekomorskog mosta na svetu. U planu je izgradnja novog od 48 kilometara, koji će povezivati južnu kinesku provinciju Guangdong s Hongkongom i Makaoom. U ovaj projekat biće uloženo 10 milijardi dolara.\nKineski poduhvati s mostovima su neimarske igre bez granica.


KOVID 19: Stabilna epidemiološka situacija -\nKOVID 19: Stabilna epidemiološka situacija\n3 јула, 2020 3 јула, 2020 Kovačica info\t0 Comments\tkovid 19\nEpidemiološka situacija u opštini Kovačica je stabilna.\nU ovom trenutku na teritoriji opštine Kovačica dve osobe su u samoizolaciji iz Samoša, s obzirom na to da im je potvrđen virus Kovid 19. Ove dve osobe nemaju simptome bolesti. Svi ostali testovi rađeni na teritoriji optšine Kovačica su negativni.\nPodsećaju iz Doma zdravlja da ukoliko građani osete siptome respiratorne infekcije, da se jave u ambulantu za respiratone infekcije radi dalje dijagnoze i lečenja. Pacijenti se mogu javiti u periodu od 9 do 17 časova.\nSvi koji žele da se testiraju mogu da se jave u Domu zdravlja Kovačica, bilo da imaju siptome ili ne.\nUkoliko svi poštuju preventivne mere, građani ne treba da osećaju strah ili paniku. Potrebno je redovno pranje ruku, nošenje maski i rukavica i održavaju fizičku distancu.\nOdmor, vitamin c, svakodnevno tuširanje i korišćenje dezinfekcionih sredstava, korišćenje selena i cinka, preporučljivo je za jačanje imuniteta i sada u letnjem periodu.\n← Dan posle izbora: SNS na 61 odsto podrške\nDanas država uplaćuje 30.000 za preko milion zaposlenih →\nOtvorene telefonske linije za sve informacije u vezi sa korona virusom\n11 марта, 2020 11 марта, 2020 Kovačica info\t0\nDr Vinković: Ne postoji problem koji ne možemo da rešimo\n17 новембра, 2020 17 новембра, 2020 Kovačica info\t0\nKovid 19: Evo koje su obaveze zaposlenih i poslodavca od 11.jula\n8 јула, 2020 8 јула, 2020 Kovačica info\t0


Tramp smatra da NATO nikome nije potrebniji nego Francuskoj - Izazov\nNovi magazin 3. decembra 2019. 13:50\nAmerički predsenik Donald Tramp uključio se danas u rasprave o stanju NATO i uzvratio na tvrdnje francuskog predsednika Emanuela Makrona da je ta organizacija u stanju „moždane smrti“.\nNa radnom doručku sa generalnim sekretarom NATO Jensom Stoltenbergom, u rezidenciji američkog ambasadora u Londonu pred sutrašnji samit lidera, Tramp je rekao da su Makronovi komentari bili „veoma uvredljivi“ i da je bio „veoma iznenađen“ tim primedbama.\n„Čuo sam da je predsednik Makron rekao da je NATO u stanju moždane smrti. Mislim da je to veoma uvredljivo za mnogo različitih snaga“, rekao je Tramp novinarima u Londonu, preneo je EURACTIV.com.\nTurski predsednik Redžep Taip Erdogan odgovorio je prošle nedelje rekavši da je Makron „u stanju moždane smrti“, što je izazvalo francusko-turske diplomatske razmirice pred samit.\n„Nikome NATO nije potrebniji nego Francuskoj“, rekao je Tramp dodajući da „iskreno, najmanje koristi (od NATO) imaju SAD“.\n„Kada Francuska da izjavu kao onu protiv NATO, to je veoma opasna izjava“, rekao je američki predsednik.\nTramp je takođe upozorio Evropljane „da se uobliče ili će se stvari pogoršati“ ukoliko blok ne razmisli o svom pristupu NATO i trgovini.\nPrema visokim zvaničnicima SAD, Trampa su Makronove opaske „veoma iznervirale“.\nAnalitičari kažu da bi Makronove primedbe na račun NATO zapravo mogle da imaju suprotan efekat – da Tramp govori mnogo pozitivnije o stanju NATO kako bi se suprostavio negativnim Makronovim komentarima.\nIpak, uprkos pomirljivijem tonu u vezi NATO, koji je ranije kritikovao da je „zastareo“ a sada kaže da je postao „fleksibilniji“ i služi „velikom cilju“, Tramp je ponovio zahtev Evropljanima da povećaju troškove za odbranu.\n„Nije u redu da se iskorišćavaju prednosti NATO i prednosti trgovine a to je ono što se dešava. Ne možemo to dozvoliti“, dodao je predsednik SAD.


Program Radio Valjeva emitovan je sa trga, u leto 1992. godine, za vreme štrajka radio stanice\nAukcijsko prodavanje JIP Radio Valjevo zakazano je za 21. decembar po početnoj ceni od 7,168.000 dinara jer je 70 odsto društvenog kapitala procenjeno na 29,866.000 dinara. Depozit za učešće na aukciji je 271.000 dinara, dok je minimum ulaganja na koji je obavezan budući većinski vlasnik 328.000 dinara.\nOd imovine, Radio Valjevo ima zgradu ST predajnika u Beloševcu od 388 kvadrata na državnom zemljištu veličine 1,98 hektara, ST predajnik snage 10 KW, agregat „torpedo” i sopstvenu trafo-stanicu na tom placu, te stan u Valjevu od 30 kvadrata. Ima i FM-UKT predajnike na Maljenu (snage dva KW) i u studiju, tri putnička automobila „zastava” i teretni kombi „sitroen” koji je terenski studio, „študerove” magnetofone i prijemnike, mobilnu i reportersku tehniku, računare „pentijum 4” sa štampačima, kao i antenski sistem.\nU 2005. godini ukupan prihod iznosio je 10,050.000 dinara, a ukupan rashod 9,918.000 dinara, dok je u 2006. prihod bio 12,708.000 dinara, a rashod 12,535.000 dinara. U Radio Valjevu, koji je 27. novembra napunio 40 godina rada, zaposleno je 29 radnika, a njih devet ima visoku školsku spremu. Radio Valjevo nije (ponovo) dobio regionalnu FM-UKT frekvenciju na konkursu RRA, pa je konkurisao za jednu od pet lokalnih frekvencija u gradu, ali rezultati tog konkursa još nisu poznati.


Ministarstvo prosvete Srbije: Sportska gimnazija za sada ostaje na istoj adresi – Gradskibiro.rs\nMinistarstvo prosvete Srbije: Sportska gimnazija za sada ostaje na istoj adresi\nBEOGRAD, 18. avgusta 2016. (Beta) – Sportska gimnazija u Beogradu neće bit preseljena u drugi objekat što znači da će učenici ove godine nastaviti da nastavu pohadjaju na staroj adresi.\nTo je dogovoreno na jučerašnjem sastanku ministra prosvete, nauke i tehnološkog razvoja Srbije Mladena Šarčevića, ministra odbrane Zorana Djordjevića i gradonačelnika Beograda Siniše Malog.\nKako je navedeno u saopštenju Ministarstva prosvete, na sastanku u Beogradu koji je inicirao Šarčević s ciljem rešavanja problema preseljenja Sportske gimnazije do početka školske 2016/17. godine, dogovoreno je da se za sledeću školsku godinu 2017/18. obezbedi novi adekvatan prostor za tu gimanziju, koji će zajednički naći Grad Beograd i Ministarstvo prosvete, nauke i tehnološkog razvoja.\nSportska gimnazija, od 2009. godine smeštena je u zgradi Vojne gimnazije, u ulici Petra Čajkovskog 2a u Beogradu, na osnovu Protokola o saradnji za korišćenje dela zgrade koji su tada potpisali ministri odbrane i prosvete.


Novi izveštaj Morgan Stenlija slavi kriptovalute kao "novu investicionu klasu"\nBTC $60.891 -0,23%\nETH $3.769 -2,90%\nXRP $1,08 -4,35%\nBCH $606 -2,49%\nEOS $4,48 -1,63%\nDOGE $0,26 +11,63%\nBitkoin i altkoini predstavljaju "novu institucionalnu klasu investicija" još od 2017. godine, uprkos konstantnom opadajućem tržištu, navode iz Morgan Stenlija.\nBitkoin i altkoini su "nova institucionalna klasa investiranja" od 2017. godine, tvrdi američka multinacionalna investiciona banka i kompanija za finansijske usluge Morgan Stenli u novom izveštaju objavljenom 31. oktobra.\nDokument pod nazivom "Bitkoin Decrypted: A Brief Teach-In and Implications", pokazuje optimističnu procenu iz Morgan Stenlija o "iznenađujućim" razvojima u kriptovalutama koji se nastavljaju do današnjeg dana.\nPrema dosadašnjim otkrićima, "iznenađenja" koja dolaze iz kripta u 2018. godini su "snažne" formacije novih fondova namenjenih sektoru, kao i "rast" fjučersa vezanih za kriptovalute.\nUprkos konstantnom opadajućem tržištu ove godine i pratećem padu cena, nastavlja Morgan Stenli, Bitkoin i altkoini predstavljaju "novu institucionalnu klasu investicija" još od 2017. godine.\nIstraživači imaju pozitivan stav prema ovoj na decentralizovanoj tehnologiji, govoreći kako čini svet "boljim".\nDokument se ističe u njegovoj pozitivnoj prirodi i označava jedan od najsnažnijih signala, Vol strit postaje posebno zainteresiran za bitkoin. U raspravi o vlastitom ulasku, investicioni giganti su često naglašavali potrebu korisnika i kako ih motivišu da se uključe u industriju.\nProšlog meseca, anonimni izvori su naveli u glavnim medijima da će bankarski gigant pratiti stope drugih kolega sa Vol strita kao što su NASDAQ i Citigroup u razmatranju bitkoin trgovinskih opcija za korisnike.\nBNP Paribas: Odsustvo centralne banke će ograničiti budućnost bitkoina\nSuosnivač Cardano-a: Vol Strit će doneti “desetine hiljada milijardi dolara” u kripto\nMorgan Stanley angažovao kripto eksperta iz Cerdit Suisse-a za šefa tržišta digitalnih sredstava


Nikolić: "Poruka za igrače..." - Sportske.net\nNikolić: "Poruka za igrače..."\nTrener fudbalera Partizana Marko Nikolić govorio je nakon još jedne pobede svog tima na pripremama na Kipru o okosnici tima i tom prilikom poslao jako bitnu poruku svojim igračima.\nLeonardo i Đurđević rasturili Zirku!Partizan vodi na poluvremenu, proradio tandem ''Leo - Mesi''!Zvezdin novajlija već rešeta, kad će Partizanov ''razbijač'' da proradi?Ništa od Partizanovog pojačanja...Ono što su sinoć uradili košarkaši, ''repriziraće'' fudbaleri Partizana?\nFudbaleri Partizana upisali su još jednu pobedu u sklopu priprema za prolećni deo sezone. Crno-beli su u ponedeljak savladali ukrajinsku Zirku (4:0), a trener Marko Nikolić ocenio je današnju proveru kao vrlo uspešnu.\n"Opet dobra utakmica za nas. Prošla je bila dobra pre svega zbog načina na koji je igrao rival i prilike da vežbamo neke stvari. To isto važi i za današnji meč, samo sa skroz drugom tematikom, jer smo imali protivnika koji igra sa tri ili pet igrača u zadnjoj liniji, što se Partizanu više puta dešavalo u domaćem prvenstvu, a za očekivati je da se sa istim odbranama susretnemo i na proleće" kazao je Nikolić a prenosi "Mondo".\nStrateg crno-belih objasnio je čime je sve bio zadovoljan nakon duela sa osmoplasiranim timom ukrajinskog šampionata.\n"Utakmica je dala neke nove izazove i najvažnije je da su igrači iz nje izašli bez povreda. Vidi se pomak u fizičkoj spremi, ima više svežine, sprinta, što je osnova za kontinuirani rad. Na kraju, zadovoljan sam i pobedom" rekao je Nikolić.\nPartizan je danas postigao četiri gola, ali je propustio još nekoliko prilika da trijumf učini ubedljivijim.\n"Bilo je prilika, ali ne može baš sve i da se da, iako mi insistiramo na realizaciji, koja je posebno važna u Partizanu. Sve utakmice poprimaju drugačiji tok posle naših golova, tako da ne bismo smeli da imamo taj luksuz da promašujemo. Biće utakmica kada nećemo uspevati da stvorimo puno prilika, pa će realizacija morati da dođe do izražaja" dodao je trener crno-belih.\nAgresivnost i požrtvovanost koju su fudbaleri danas pokazali Marko Nikolić je prokomentarisao kroz prizmu borbe za mesto u timu i tom prilikom uputio jednu jako bitnu poruku svojim izabranicima.\n"To je normalno za pripreme, jer igrači pokušavaju da se izbore za status, pre svega za mesto u timu. Mogu da im uputim i jednu poruku: prolećni deo sezone je potpuno drugačiji nego jesenji, sa jednom pauzom i 16 utakmica u Superligi i najmanje jednom u Kupu, u trajanju u tri meseca. Prostom matematikom dolazimo do podatka da će se mesečno igrati sedam utakmica. Gušći raspored automatski znači da je potreban veći broj igrača u rotaciji nego jesenas. Odlično je što se nameću, što se bore i što imamo veći broj igrača koji konkurišu za 18" istakao je Nikolić i dodao,\n"Jeste ovo okosnica, ima još nekoliko igrača koji najozbiljnije konkurišu za tim. To je više tema za našu svlačionicu, a ne za javnost. Sigurno je šest-sedam igrača u konkurenciji, rotacija je, kao što sam rekao proširena. Dosta dobra pozicija za trenera, ali, ne bih da propustim priliku da kažem, meni se čini da Partizan tako i treba da funkcioniše" zaključio je strateg vicešampiona Srbije.\nNarednu utakmicu u sklopu priprema za prolećni deo sezone crno-beli igraju protiv Levskog iz Sofije, a taj meč je na programu 8. februara.


TADIÆ: RAZMATRAMO KANDIDATURU ZA EU\nTADIĆ: RAZMATRAMO KANDIDATURU ZA EU\nPredsednik Srbije Boris Tadić izjavio je da postoji mogućnost da Srbija pre kraja godine podnese kandidaturu za članstvo u Evropskoj uniji.\nTadić očekuje da će predstojeći samit Italija-Srbija u Rimu biti prilika za otvaranje dijaloga o strateškoj saradnji u oblasti komunikacija, mašinske industrije, energetike i saradnje regiona.\n"Na svim tim poljima Italija i Srbija imaju izvanredan potencijal za saradnju, zbog čega predstojećoj poseti pridajemo ogromnu važnost", rekao je Tadić u intervjuu agenciji Ansa uoči posete Rimu predviđene za 13. novembar.\nTadić je istakao značaj koji za Srbiju ima podrška Italije na političkom i ekonomskom planu i u tehnološkom razvoju, a posebno na planu evropske integracije.\n"Želim da zahvalim (ministru spoljnih poslova Franku) Fratiniju i italijanskoj vladi i državi za suštinsku podršku evropskoj integraciji Srbije", rekao je Tadić i naveo je da se nada da će italijanski parlament biti prvi koji će ratifikovati Sporazum o stabilizaciji i pridruživanju EU sa Srbijom, nakon odmrzavanja.\nGovoreći o prisustvu “Fijata” u Srbiji, Tadić je rekao da nova ulaganja torinske kompanije mogu podstaći tehnološki razvoj Srbije.\nTokom Tadićeve posete Italiji, dodaje Ansa, u Torinu će biti najavljen novi model automobila koji će “Fijat” proizvoditi u fabrici u Kragujevcu.\nTadić je rekao da su za Srbiju takođe važni "iskustvo i uspešnost Italije" u poslovanju malih i srednjih preduzeća.\nKada je reč o energetskoj saradnji, Tadić je naveo i da je sa ruskim predsednikom Dmitrijem Medvedevom nedavno razgovarao o projektu Južni tok koji bi trebalo da omogući snabedvanje Italije ruskim gasom preko balkanskih zemalja.


Si Đinping: Sajber bezbednost u službi naroda - Kineski Radio Internacional\nSi Đinping: Sajber bezbednost u službi naroda\n2019-09-16 16:10:10 | CRI\nSajber bezbednost treba da bude u službi naroda, pri očuvanju sajber bezbednosti neophodno je voditi računa o interesima naroda i bezbednosti ličnih podataka ljudi, rekao je predsednik Kine Si Đinping, dajući važna uputstva povodom ovogodišnje Nedelje promocije sajber bezbednosti u Kini.\nSi, ujedno i generalni sekretar Centralnog komiteta Komunističke partije Kine i predsednik Centralne vojne komisije, istakao je između ostalog neophodnost da se insistira na integralnom razvoju obučavanja, tehnologija i industrija na planu sajber bezbednosti, i da se energičan razvoj novih tehnologija poput veštačke inteligencije, interneta stvari i telekomunikacione mreže nove generacije, prilagodi relevantnim zakonima, pravilima i standardima. Takođe je potrebno pojačati međunarodnu razmenu i saradnju u sajber bezbednosti, kako bi se povećao osećaj dobitka, osećaj sreće i osećaj sigurnosti korisnika tokom njihovih delatnosti u sajber-prostoru, podvukao je Si.\nOvogodišnja Nedelja promocije sajber bezbednosti svečano je otvorena danas u severnom kineskom gradu Tijenđinu.\nNedelja promocije sajber bezbednosti organizuje se jednom godišnje. Tokom ovogodišnje manifestacije, koja će trajati do 22. septembra, biće održani Sajam sajber bezbednosti, Forum o tehnologijama sajber bezbednosti i Tematski dan sajber bezbednosti.


Press Online :: Društvo :: Ako ste bili u kontaktu sa zaraženim, EVO KAKO TREBA DA POSTUPITE i kada je to PRAVI TRENUTAK DA SE TESTIRATE!? Stručnjaci kažu da to ne treba da bude ODMAH, već...\nNa testiranje ipak treba sačekati neko vreme! Foto: Profimedia\nOvo se dešava zbog činjenice da je neophodno imati određeno virusno opterećenje, odnosno količinu virusa u telu da bi test uopšte mogao da ga detektuje. Lažno negativan test može da bude opasan jer možete da širite virus oko sebe, a da toga niste ni svesni.\nAdalja savetuje da sačekate bar četiri dana pre testiranja, kako bi virus imao dovoljno vremena da se nakupi u vašem telu ako ste zaraženi.\nAko ste zaraženi, a osećate se dobro, ipak treba da se izolujete Foto: Profimedia


Mira Adanja-Polak | novembar 2018\n„Mira Adanja Polak – ekskluzivno“, nedelja, RTS 2, 19:23 Kažu da je smrt neminovni kraj svakog života. Ta činjenica je svima nama tako daleka i teško prihvatljiva, sa mnogo tajni koje su nedokučive. Sve što se događa nakon smrti za mnoge je nepoznanica koju prati niz tajnovitih procedura koje nisu vidljive za porodicu. Oni koji su…\n„Mira Adanja Polak – ekskluzivno“, nedelja, RTS 2, 15:00 Slučajan susret sa prijateljima doveo je Miru Adanju-Polak u vezu sa Ninom Rakićevićem, koji je došao u Beograd iz Amerike da obiđe stare prijatelje. Nekadašnji fotograf “Politike” želeo je da ode u Ameriku da se tamo doškoluje i da potraži svoju srećnu zvezdu. U svojoj zemlji imao…\n„Mira Adanja Polak – ekskluzivno“, nedelja, RTS 2, 15:50 Zagorka Žeravica nije bila samo supruga proslavljenog trenera Ranka Žeravice – bila je i sama trener ženske ekipe u Saragosi, otišavši da bude sa mužem u Španiji kada je prihvatio da tamo bude trener. Tu je od kraljice Španije dobila i veliko priznanje za svoj rad sa ženskom…


Vranorod na ROCK INFORMERU\nдана децембар 04, 2011\nBend Vranorod osnovan je 2008. godine u Pirotu, prvobitno kao Igorov projekat da bi kasnije prerastao u bend sa punom postavom. Od samog početka cilj Vranoroda bio je stvaranje atmosferične i melanholične muzike. U pocetku, ona je bila u formi atmosfericnog black metala, sto se moze čuti na prvom albumu nazvanom "From the winter so close", izdatom 2009. godine. Nakon ovog albuma bendu se priključuje pevačica Jelena, i Vranorod u dvočlanoj postavi snima drugi album pod nazivom "Vranorod" (2010). Ovaj album uneo je nove uticaje u muziku benda, pa Vranorod pravi zaokret ka shoegaze-u i post rock-u, mada je na albumu i dalje prisutan raniji zvuk benda, u manjoj meri. Bendu se priključuju Nemanja (gitara) i Dušan (bubnjevi) u jesen 2010 i Uroš (bas) u leto 2011. Vranorod ulazi u studio pocetkom leta 2011. da bi snimio svoj treći album. Singl sa tog albuma, pod nazivom COLOURS naći će se na kompilaciji ROCK INFORMER.Objavljen je septembra meseca i dostigao treće mesto na Popboksovoj top listi domaćih singlova. Vranorod na ovom singlu, kao i na novom albumu, čiji će naziv biti "Dreamlike Fading", potpuno raskida sa predjašnjim zvukom i svoju muziku temelji pre svega na shoegaze-u i post-rock-u, zadržavajući osnovnu ideju stvaranja melanholične muzike.


Nova sveska časopisa "Treći program" » Sinhro.rs\n17.04.2013. 05.07.2017. - by Sinhro.rs\nU prvom delu nove sveske časopisa „Treći program“ (zima 2012) objavljen je tematski blok o antologijama, koji obuhvata radove sa tribine organizovane na Institutu za književnost i umetnost, u okviru projekta „Smena poetičkih paradigmi u srpskoj književnosti dvadesetog veka: nacionalni i evropski kontekst“, u saradnji sa Trećim programom Radio Beograda.\nModerator skupa o antologijama u srpskoj književnosti bio je Ivan Milenković, a skup je održan povodom 100-godišnjice čuvene „Antologije novije srpske lirike“ Bogdana Popovića.\nTemat o antologijama otvara uvodni tekst o značaju “Antologije novije srpske lirike” koju je Bogdan Popović objavio pre više od jednog veka, kao i kriterijumima prema kojima je ona sačinjena. Radovi objavljeni u ovom tematu razmatraju kakav su značaj i uticaj imale antologije koje su nastajale u XX veku.\nPosebna pažnja posvećena je “Antologiji srpske poezije” Zorana Mišića i njenom uticaju na razvoj modernog pesništva u času kada Mišić vrši izbor građe, kao i značaju koji je imala i koji nikada nije bio osporavan u tolikoj meri kao što je bio slučaj sa Popovićevom “Antologijom”.\nAntologičarska načela po kojima su srednjovekovni tekstovi ugrađivani u vertikalu srpske poezije razmatraju se na primeru “Antologije srpskog pesništva” Miodraga Pavlovića. Reaktuelizacija srednjovekovnog nasleđa posmatrana je u kontekstu Pavlovićevog i Mišićevog razumevanja pojma tradicije u eliotovskom ključu.\nTekstom o parodijskom odnosu “Pantologije” Stanislava Vinavera prema “Antologiji” Bogdana Popovića, preispituje se narativ književnoistorijske vizije na kojoj počiva jedinstvo, po mnogima najvažnije antologije srpskog pesništva. Takođe Pantologija je razmatrana i kao sistemski zahvat srpske avangarde u sopstvenu književnu prošlost.\nAntologije Vaska Pope “Od zlata jabuka”, “Ponoćno sunce”, “Urnebesnik” i “Jutro misleno” analizirane su u kontekstu poetičkog razvoja Vaska Pope, čime je tekst ukazao na srodnost i sveobuhvatnost Popinog umetničkog dela, sa posebnim osvrtom na ideju ciklizacije pesničkih knjiga.\nTemat o antologijama srpske književnosti zatvara tekst u kome se daje pregled antologija srpske proze. Najviše pažnje je posvećeno antologijama koje daju izbor iz celine proznog stvaralaštva, ali i kulturnim, ideološkim i istorijskim okolnostima koje su uticale na kreiranje određenog izbora. Najviše prostora u analizi dobila je antologija “Srpska proza” Velibora Gligorića, kao prvi integralni izbor iz srpske književnosti.\nSaopštenja sa tribine emitovana su, u više nastavaka, na talasima Trećeg programa Radio Beograda.\nEmitovanje Trećeg programa Radio Beograda počinje svake večeri u 20.00 časova.\nČasopis možete preuzeti ovde\nZbornik "Pesnička poetika Oskara Daviča" - PDF\nPrevious Article Zbornik “Pesnička poetika Oskara Daviča” – PDF\nNext Article Svetski dan knjige 2013. – “Svi smo mi čitaoci”


190 din za pranje, pakovanje i feniranje svih dužina kose u centru grada! - Beopopust.rs grupna kupovina\n190 din za pranje, pakovanje i feniranje svih dužina kose u centru grada!\nPeriod važenja ponude "190 din za pranje, pakovanje i feniranje svih dužina kose u centru grada!" je završen.\nFeniranje kod kuće nikome od nas nije strano, ali i pored iskustva u igranju sa četkom i fenom, uvek je bolje ovaj posao prepustiti profesionalcima, njihovom iskustvu i profesionalnoj opremi. Savršeno ravna i isfenirana kosa možda jeste samo deo besprekorno negovanog ženstvenog izgleda, ali je zdrava i lepa kosa svuda primećena, donosi nam samopouzdanje i zadovoljstvo sobom i sopstvenim izgledom.\nI zaista, same nikada nećemo uspeti da postignemo da kosa nakon feniranja kod kuće izgleda kao kada izađemo iz frizerskog salona.Ovoga puta uz jedan Beopopust kupon, drugi će se pobrinuti za oblik i zdravlje vaše frizure, a mi smo se pobrinuli da snizimo cene, i to sa 600 din na svega 190 din.\nAdresa: Knez Danilova br.22\nPonuda obuhvata pranje, pakovanje i feniranje svih dužina kose\nUkoliko niste u mogućnosti da dođete na zakazani termin, obavezno otkažite minimum dan ranije, u suprotnom vaš kupon će se smatrati iskorišćenim


Završen ZdravoRastimo turnir znanja | Nestlé\nViše od 6.500 osnovaca iz cele Srbije učestvovalo na ZdravoRastimo turniru znanja\nProglašeno 50 malih šampiona zdravog života\nBeograd, 8. oktobar 2021 – Više od 6.500 osnovaca iz cele Srbije nadmetalo se u ZdravoRastimo turniru znanja - onlajn kvizu koji je kompanija Nestlé organizovala u okviru svoje dugogodišnje kampanje ZdravoRastimo. Najuspešnijih 50 takmičara, koji su se pokazali kao pravi šampioni zdravog života, osvojili su vaučere za kupovinu sportske opreme i druge gedžete za sportske aktivnosti i pripremu zdravih jela.\n„Čestitamo takmičarima koji su se znanjem izborili za nagrade, a i svima ostalima koji su masovnim učešćem na turniru pokazali da ove teme, osim što su životno važne, mogu da budu i zabavne ako im se pristupi na pravi način. U proteklih 10 godina formirali smo 10 generacija ambasadora zdravog života, koji dalje nesebično šire znanje među vršnjacima i unutar porodice. Nestlé će i dalje biti podrška roditeljima i čitavom društvu u nastojanju da se dobre životne navike formiraju od malih nogu“, rekla je Milica Milanović, menadžer korporativnih poslova u kompaniji Nestlé Adriatic S.


Japanski premijer: Ubrzaću pregovore o mirovnom sporazumu s Rusijom - Sputnjik Srbija\nJapanski premijer: Ubrzaću pregovore o mirovnom sporazumu s Rusijom\n09:01 04.01.2019 Preuzmite kraći link\nJapanski premijer Šinzo Abe namerava da se tokom predstojeće posete Rusiji založi za ubrzanje japansko-ruskih pregovora o mirovnom sporazumu, čije je potpisivanje decenijama ometeno teritorijalnim sporom.\n„Posetiću Rusiju kasnije ovog meseca i nameravam da ubrzam pregovore u cilju postizanja mirovnog sporazuma“, rekao je Abe na svojoj prvoj konferenciji za novinare ove godine, održanoj u zapadnom gradu Ise, istakavši da više od 70 godina nije postignut apsolutno nikakav napredak po tom pitanju.\nJapanski premijer je napomenuo da će, iako nema garancija, sporazum biti postignut.\n„Nijedan ni drugi ne želimo da se ovo pitanje prenese na narednu generaciju“, rekao je danas Abe.\nŠinzo Abe će se sastati s ruskim predsednikom Vladimirom Putinom krajem meseca, kako bi razgovarali o okončanju spora oko suvereniteta nad Kurilskim ostrvima.


Izvještaj sa sjednice Crvenog krsta – Opština Gacko\nIzvještaj sa sjednice Crvenog krsta\nJuče je u maloj sali SO-e Gacko održana sjednica opštinske organizacije Crvenog krsta Gacko na kojoj je usvojen izvještaj o radu za 2011. godinu. Sjednici su prisustvovali predstavnici lokalne vlasti kao i predstavnici svih ustanova koje sarađuju sa ovom organizacijom.\nNa sjednici je dosadašnji rad Crvenog krsta pohvaljen kao reprezentativan i sadržajan, a dati su i adekvatni prijedlozi u cilju unapređenja rada ove organizacije.\nZamjenik predsjednika Opštine Gacko, Milenko Adžić, dao je sugestiju da se uz pomoć Crvenog krsta organizuje svakodnevna pomoć starim i iznemoglim licima u vidu hrane, lijekova… Adžić je objasnio da jednokratne pomoći nisu stalno riješenje i da treba naći način trajnog rješenja.\n“Crveni krst je sadržajno bogata organizacija i aktivnosti Crvenog krsta obuhvataju sve kategorije kojima pomoć treba. Pohvalna je činjenica da u ovoj organizaciji ima veliki broj djece koja volontiraju, izlaze na teren i pomažu onima kojima je pomoć potrebna.\nPohvalna je edukacija te djece kao i podizanje svijesti o potrebi da se pomogne ugroženim kategorijama, odnosno razvijanje njihovog osjećaja za humanost i solidarnost.”- istakao je direktor Centra za cosijalni rad Gacko, Ranko Mastilović.\nOpštinska organizacija Crvenog krsta Gacko je jedinstvena, dobrovoljna, humanitarna organizacija koja djeluje na području opštine Gacko. Aktivnost Opštinske organizacije Crvenog krsta Gacko u 2011. godini bile su usmjerene na ispunjavanje ciljeva i zadataka sa težnjom da se realizuju tradicionalne akcije i ostale redovne aktivnosti koje su utvrđene Programom rada.\nImajući u vidu ekonomsku krizu i recesiju koja je posljednjih godina zahvatila Republiku Srpsku i zemlje u okruženju i posljedice iste koje se posebno reflektuju na najugroženije kategorije društva, Opštinska organizacija Crvenog krsta Gacko u 2011. godini preduzimala je određene aktivnosti kako bi se zadovoljile osnovne potrebe najugroženijih kategorija stanovništva koje se obraćaju Crvenom krstu za pomoć. Planirane aktivnosti realizovane su zahvaljujući angažovanju organa Opštinske organizacije Crvenog krsta Gacko, zaposlenih i volontera koji su spremni da uvijek i u svako vrijeme odgovore zadacima ove humanitarne misije.\nStalno se razvijala i proširivala saradnja sa ustanovama, organizacijama i udruženjima koji su na bilo koji način vezani sa ciljevima i programima Crvenog krsta.


58 miliona eura pomoći Palestincima - Klix.ba\n58 miliona eura pomoći Palestincima\n26.1.2009. u 13:37\nEvropska komisija je u ponedjeljak detaljno razradila plan financiranja palestinskog stanovništva sa 58 miliona eura i zatražila od Izraela da olakša ulazak humanitarnih ekipa u Gazu, gdje je humanitarna situacija "vrlo ozbiljna".\nEvropski povjerenik za razvoj i humanitarnu pomoć Louis Michel najavio je u ponedjeljak taj plan prilikom posjete Gazi.\n"Radi se o godišnjem programu namijenjenom palestinskom stanovništvu u Gazi, na Zapadnoj obali i u Libanu, a najveći dio pomoći, oko 32 miliona eura, namijenjen je Gazi", precizirao je John Clancy, Michelov glasnogovornik u Bruxellesu, prenio je AFP.\n"Komisija ne isključuje nova hitna financiranja narednih dana ili narednih sedmica", dodao je glasnogovornik.\n"Situacija je vrlo ozbiljna u Gazi i Komisija traži od izraelskih vlasti da pojednostave procedure kako bi pomoć i humanitarni radnici mogli doći za 48 sati", kazao je on.\n"Sada" je potrebno pet dana da humanitarni radnici uđu u Gazu", dodao je.


Savez za promjene na PRAGU SPORAZUMA: Čaviću mjesto PREMIJERA ili predsjednika Narodne skupštine Srpske | Srpska Info\nSavez za promjene na PRAGU SPORAZUMA: Čaviću mjesto PREMIJERA ili predsjednika Narodne skupštine Srpske\nAutor: Slobodan Popadić 10.04.2018. 07:30\nStranke članice Saveza za promjene u narednih desetak dana trebalo bi da potpišu sporazum kojim će ozvaničiti podršku zajedničkim kandidatima na opštima izborima, ali i definisati eventualno učešće u vlasti poslije oktobra.\nNakon što je PDP pripala kandidatura Mladena Ivanića za srpskog člana Predsjedništva BiH, a SDS Vukote Govedarice za predsjednika Republike Srpske, zastoj u SzP nastao je zbog zaključaka NDP, koji je tražio garanciju da će njihov predsjednik Dragan Čavić biti premijer Srpske, u slučaju pobjede ovog bloka.\nTakođe, Predsjedništvo NDP tražilo je da se objave imena kandidata i za ključne ministarske pozicije i predsjedavajućeg Savjeta ministara BiH.\nINTERVJU Dragan Čavić za SRPSKAINFO: Kandidaturom za premijera Srpske ne ucjenjujem Savez za promjene\nKako saznaje Srpskainfo, u koalicionom sporazumu, izuzev Ivanića i Govedarice, ipak se neće naći imena kandidata za ostale funkcije, ali će se načelno izaći u susret zaključcima NDP. Prema riječima naših izvora, sporazumom će biti definisano da nakon izbora NDP, kao trećoj partriji po snazi u koaliciji, pripada funkcija premijera ili predsjednika Narodne skupštine Srpske.\nPotpredsjednik NDP Đorđe Milićević rekao nam je da još ne želi da govori o detaljima. Međutim, on je otkrio da su stranke Saveza za promjene protekle sedmice održale sastanak i da pregovori idu u pozitivnom smjeru.\nTagovi: Dragan Čavić,opšti izbori BiH,Savez za promjene


Učestvujte u radu lokalne Skupštine preko Twittera\nObjavljeno 17.06.2014. u 12h\nProjekat Programa Ujedinjenih nacija za razvoj (UNDP) i Narodne skupštine Republike Srbije „Jačanje nadzorne uloge i javnosti u radu Narodne skupštine“, uz podršku švajcarske agencije za saradnju i razvoj (SDC), odabrao je Skupštinu grada Zrenjanina kao jednu od pet pilot lokalnih skupština u cilju prenošenja prakse javnih slušanja sa Narodne skupštine na lokalni nivo.\nProjekat predviđa podršku i u vidu unapređenja učešća građana u radu lokalnih skupština.\nTim povodom, danas je Skupštini grada Zrenjanina uručena oprema u vrednosti oko 3.000 evra, namenjena za inovativne vidove komunikacije, učešće građana u radu Skupštine i donošenju odluka putem „tvitera“, kao i korišćenja ostalih društvenih mreža. Oprema uključuje laptop s pratećim operativnim sistemom i programima, projektor i interaktivnu magnetnu tablu s mobilnim postoljem i kompletnom pratećom opremom, a postavljanje je počelo danas u Baroknoj sali Gradske kuće, gde se i održavaju skupštinska zasedanja.\nOprema je namenjena za rad na skupštinskim sednicama, za prezentacije, javna slušanja i druge javne skupove Skupštine grada. Gradski odbornici prilikom sednica Skupštine grada, kao i građani, mogu se uključivati u rad Skupštine putem društvenih mreža i slati svoje predloge.\nO samom projektu i učešću Skupštine grada Zrenjanina u njemu danas su na konferenciji za novinare govorili predsednik Skupštine grada Radovan Bulajić i rukovodilac projekta UNDP-a Biljana Ledeničan, a konferenciji su prisustvovali i pomoćnik gradonačelnika Zrenjanina Duško Radišić, sekretar Skupštine grada Milan Mrkšić i pomoćnik sekretara Skupštine grada Dragana Lazić.\nPredsednik Skupštine grada Zrenjanina, Radovan Bulajić, o realizaciji projekta je rekao:\n– Kao jedna od prvih aktivnosti koja se realizuje u saradnji Skupštine grada Zrenjanina i projekta UNDP/SDC, 24. juna 2014. će se održati prvo javno slušanje na temu Nacrta Strategije održivog razvoja Grada Zrenjanina za period 2014-2020. Ovim putem želim da pozovem sve građane i zainteresovane organizacije radi obezbeđivanja učešća u donošenju jedinstvenog, kvalitetnog rešenja od opšteg društvenog interesa za građane Zrenjanina. Prijavljivanje se može izvršiti u Kancelariji za brze odgovore, a zainteresovani se takođe mogu uključiti s eventualnim sugestijama i predlozima putem društvenih mreža, prvenstveno tvitera.\nBiljana Ledeničan, rukovodilac projekta UNDP-a, sa zadovoljstvom je istakla da je Skupština grada Zrenjanina prva Skupština koja će pilotirati jedno javno slušanje na lokalu.\n– Projekat predviđa podršku unapređenju učešća građana u radu Skupštine grada, i ovom prilikom poklanja opremu namenjenu za inovativne vidove komunikacije, poput tvitera i drugih društvenih mreža, koja će se koristiti i na javnom slušanju koje podržava projekat. Uvođenje ovakvih katalitičkih promena u društvu doprinosi ubrzanju opšteg društveno-ekonomskog razvoja, što svakako zahteva viziju i otvorenost ka inovacijama, ali, prvenstveno, brigu za mišljenje građana koje zastupa. Postavljanje ovakvih platformi za vođenje debata ima za cilj uspostavljanje šire konsultacije. Nova tehnološka dostignuća postavljaju tempo odlučivanju i jedini način da se u što kraćem roku obradi tema u koju može da se uključi što veći broj različitih interesnih strana – navela je Biljana Ledeničan.\nTagovi:oprema, Skupština grada


Knežević: Formirati Agenciju za sprječavanje korupcije – DNP\nDanas je u Podgorici održan sastanak predsjednika Demokratske narodne partije Crne Gore, Milana Kneževića, i Nj.E. ambasadora Mitje Drobniča, šefa Delegacije Evropske unije u Crnoj Gori.\nTokom sastanka analizirana je aktuelna politička situacija u Crnoj Gori, s posebnim osvrtom na ispunjavanje ključnih uslova za integrativne procese na putu ka EU, pri čemu je iskazana puna posvećenost DNP-a evropskim integracijama Crne Gore. Predsjednik DNP-a je svog sagovornika upoznao s aktivnostima Demokratskog fronta, i DNP-a kao njegovog konstituenta, povodom organizovanja mirnih građanskih protesta.\nTokom razgovora Milan Knežević je istakao da aktuelna vlast nije preduzela potrebne mjere na implementaciji izbornog zakonodavstva, posebno u dijelu primjene elektronske identifikacije birača, ažurnosti biračkog spiska i postizanja nivoa operativnosti Državne izborne komisije.\nPredsjednik DNP-a je posebno ukazao na potrebu formiranja Agencije za sprječavanje korupcije, kao i na neophodnost preduzimanje seta drugih mjera u cilju sprječavanja zloupotrebe državnih resursa u partijske svrhe.\nU ime DNP-a Knežević je izrazio nezadovoljstvo zbog nepostojanja konkretnih rezultata u borbi protiv korupcije, posebno one na visokom nivou, a u odnosu na posljednji izvještaj Evropske komisije o napretku u procesu evropskih integracija.\nSastanku su prisustvovali i Predrag Bulatović, predsjednik Odbora za antikorupciju, i Barbara Rotovnik, savjetnica za vladavinu prava i evropske integracije u Delegaciji Evropske unije u Crnoj Gori.\nDNP Administrator\t2015-06-08T18:27:04+02:00\tJune 8th, 2015|


Branko Roljić | 058.ba\nDemant načelnika Opštine Čajniče Branka Roljića\nDemant Načelnika opštine Čajniče Branka Roljića na izjave o bahatoj aktuelnoj vlasti, koje je za Press RS izjavio kandidat za Načelnika ispred DNS-a u Čajniču doktor Milan Tupeša. ČAJNIČE – Načelnik Opštine Čajniče Branko Roljić tvrdi, „da su izjave…\nProslavljen dan i krsna slava opštine\nČAJNIČE – U Čajniču su danas proslavljeni Dan i krsna slava opštine i Srpske pravoslavne crkvene opštine Uspenje Presvete Bogorodice – Velika Gospojina, a svečanosti su prisustvovali brojni vjernici iz Srpske, Srbije, Crne Gore i Hrvatske. U ovom mjestu…\nI dalje odsječeno 1 700 stanovnika\nČAJNIČE – U selima koja su zemetena snijegom na području opštine Čajniče odsječeno je 1 700 stanovnika do kojih mehanizacija još nije uspjela da se probije, rekao je načelnik ove opštine Branko Roljić. „Vlada Republike Srpske odobrila nam je…\nPotrebna pomoć, opštinska kasa prazna\nČAJNIČE – Put prema Zaborku, najvećoj mjesnoj zajednici u Čelincu koja je udaljena 18 kilometara od centra opštine, prohodan je za saobraćaj, potvrdio je Srni načelnik opštine Branko Roljić. On kaže da tek sada predstoji mnogo posla, jer treba…\nRazvojne šanse za iskorištavanje rudnog bogatstva\nČAJNIČE – Opštinska vlast u Čajniču pokrenula je ispitivanje rudnih bogatstava kako bi pokrenula uništenu privredu, s obzirom da je ovo jedna od najnerazvijenih opština u Republici Srpskoj. Načelnik opštine Čajniče Branko Roljić rekao je da je preliminarno ispitivanje…\nBudžet opštine Čаjniče u 2011. godini, uvećаn je zа 100.000 mаrаkа\nČAJNIČE – Proteklа godinа u izrаzito nerаzvijenoj opštini Čаjniče, proteklа je u reаlizаciji nekih od projekаtа, а sve u sklаdu sа socijаlnim kаrаkterom budžetа, koji je u 2011. godini, uvećаn zа 100.000 mаrаkа. – U 2011. godini, ostvаrili smo…\n05. decembra 2011.\nNeizvijesna budućnost mladih ljudi u Čajniču ČAJNIČE – Na poslednjem zasijedanju Skupštine opštine Čajniče, kao predmet rasprave našli su se problemi nezaposlenosti i društveni status mladih u ovoj opštini, gdje se na Birou rada nalazi sve više visoko obrazovanih…


Projekat koji je od napuštene fontane napravio najposećenije mesto u litvanskom gradu Kaunasu.\nStil SSSR arhitekture uglavnom se povezuje sa jednoličnim zgradama i neizmernim količinama betona ali izgleda da sve što je potrebno da bi se jedna napuštena sovjetska fontana pretvorila u živahno mesto za ukupljanje jesu stare kade i nekoliko stolova.\nProjekat pod nazivom „Umetički trg u fontani“ urađen u gradu Kaunas u Litvaniji po zamisli kreativne agencije Art Pit. Kade, pločice i ostali materijal nabavljani su na otpadu kako bi se smanjila cena projekta. Tri meseca je tim dizajnera preuređivao kade kombinujući ih sa zidanim stolovima postavljajući ih tako da se omogući normalno sedenje. Fontani su dodate i slavine, tuševi kao i druga kupatilska oprema koji su poslužili kao maske za osvetljenje.\nMladi su veoma dobro prihvatili novu fontanu koja je postala ne samo mesto svakodnevnog okupljanja već i scena za brojne kulturno-umetničke događaje.\n#fontana #kade #litvanija #trgovi


Komandant Kfora: Rezolucija 1244 je naša Biblija - Televizija K3\nKomandant Kfora: Rezolucija 1244 je naša Biblija\nRezolucija 1244 je naša Biblija, i mi smo ovde na osnovu 1244 i dok je ona na snazi ništa se u osnovi neće promeniti, rekao je komandant Kfora Salvatore Kuoči.\nSalvatore Kuoči je ocenio da je bezbednosna situacija na čitavom Kosovu mirna i stabilna i da u tom pogledu nema većih razlika između juga i severa Kosova.\n“Nema znakova ili dokaza o bilo kakvom riziku ili nekom nasilnom događaju za bilo kog građanina na Kosovu. Međutim, ako bude bilo kakvog upozorenja za narušavanje bezbednosne situacije, Kfor je spreman da preduzme sve mere da bi Kosovo bilo sigurno”, rekao je Kuoči u emisiji “Slobodno srpski” emitovanoj na RTK 2.\nKuoči je, govoreći o brojnim incidentima u proteklih mesec dana u kojima su žrtve bili Srbi i njihova imovina, rekao da je situacija za sada pod kontrolom, kao i da Kfor procenjuje da li su ovi slučajevi etnički motivisani ili ne.\nPrema njegovim rečima, ti događaji ne predstavljaju pretnju za bezbednost Kosova, iako doprinose povećanju tenzija.\n“Mi računamo na svakoga u regionu da pokaže umerenost, zato što je u ovom trenutku veoma značajno da ne bude eskalacije u tom smislu. Do sada je sve bilo u redu, tako da ne želimo da bilo koji incident bude korišćen ili zloupotrebljen da bi povećao tenzije”, rekao je Kuoči.\n“Važno rasvetliti ubistvo Olviera Ivanovića”\nUpitan o rešavanju ubistva lidera građanske inicijative “Sloboda, pravda, demokratija” Olivera Ivanovića, on je rekao da Kfor ne učestvuje u njoj, ali da je spreman da to učini ukoliko se to zatraži od te vojne misije.\nKako je ocenio, u bezbednosnom smislu za čitav region je veoma važno da se ovo ubistvo rasvetli.\n“Mislimo da je od velike važnosti da se pronađu počinioci ovog ubistva, pošto je to nešto što bi trebalo rešiti zbog bezbednosti čitavog regiona i da se takođe garantuje sprovođenje i funkcionisanje zakona i na severu Kosova”, rekao je Kuoči i dodao da bi bilo značajno da Beograd i Priština rade zajedno na rešavanju tog slučaja.\nUpitan da prokomentariše slučaj izgradnje magistralnog puta u blizini Manastira Visoki Dečani i kakva će reakcija Kforaa biti ako se nastavi sa gradnjom puta, Kuoči je rekao da se to trenutno ne dešava i da čitava međunarodna zajednica, a ne samo Kfor, rade na tome.\nGovoreći o nameri Prišitne da transformiše Kosovske bezbednosne snage u Oružane snage Kosova, Kuoči je ocenio da bi to trebalo da se dogodi putem ustavnih promena, kao i da će Kfor, ukoliko dođe do te transformacije putem zakona, a ne i kroz reformu ustava, preispitati svoju misiju.\n“To će biti predmet odluke Severnoatlantske komisije. To je politički nivo i to će se desiti na nivou NATO-a. Rezolucija 1244 je naša Biblija, i mi smo ovde na osnovu 1244 i dok je ona na snazi ništa se u osnovi neće promeniti”, rekao je Kuoči.


Plenum TK traži ostavku Vlade FBiH\nNaslovnica NAJNOVIJE Politika Plenum TK traži ostavku Vlade FBiH\nTuzla – Tokom vikenda održana je sjednica Plenuma građanki i građana Tuzlanskog kantona, na kojoj je učestvovalo više od 500 posjetilaca.\nNa ovom sastanku je predstavljena inicijativa Plenuma građana i građanki Sarajeva za definiranje zahtjeva prema vlastima Federacije Bosne i Hercegovine. Početne zahtjeve, razmatraju svi plenumi koji djeluju u Federaciji Bosne i Hercegovine, a već su usvojeni u Zenici, Mostaru i Bugojnu.\nZahtjevi usvojeni na ovim plenumima su:\n1. Ostavka Vlade Federacije.\n2. Obustava krivičnog progona svih učesnika demonstracija u Federaciji Bosne i Hercegovine od 5. februara nadalje.\n3. Trenutna obustava svih privatizacijskih procesa i rasprodaje javnih dobara. revizija dosadašnje privatizacije i procesuiranje odgovornih.\n4. Ukidanje beneficija u institucijama i organima javne uprave na svim nivoima uključujući naknade na plaće nakon prestanka javne funkcije (tzv. „bijeli hljeb”) i naknade za odvojeni život od porodice i smještaj u mjestu rada.\n5. Određivanje visine plaće izabranim dužnosnicima, nosiocima izvršnih funkcija i njihovim savjetnicima na nivo 2 prosječne plate u Federaciji BIH.\n6. Ukidanje mjesečnih naknada za rad članova upravnih odbora, komisija i drugih upravnih tijela u javnim preduzećima kojima su osnivači institucije vlasti federacije bih iz sredstava budžeta.\n7. Uvođenje progresivnih poreznih stopa kako bi svi poreski obveznici plaćali porez po različitim poreznim stopama, u zavisnosti od visine dohotka, odnosno ostvarene dobiti\n8. Pokretanje inicijative prema parlamentu bih za izmjenu zakona o pdv-u, s ciljem uvođenja diferencirane stope pdv-a, uz nultu stopu za osnovne životne namirnice.\n9. Hitno usklađivanje penzija sa rastom prosječne plate u Federaciji BiH, koje ne smije uzrokovati umanjivanje iznosa penzija te uvezivanje radnog staža osobama koje su stekle uslove za penziju.\n10. Trenutna obustava zaduživanja kod međunarodnih i domaćih banaka i fondova radi kreditiranja javne potrošnje na području FBIH. Najavljeno je da će Plenum građanki i građana TK na narednoj sjednici razmatrati ove zahtjeve, kako bi se priključio ovoj međuplenumskoj inicijativi.


EKOPAK | U sklopu projekta ''Upravljanje staklenom ambalažom na Zapadnom Balkanu'' Bihać dobio 50 novih kontejnera za staklo\nProjekat će se realizovati u općinama Bihać i Novi Travnik (BiH), Niš i Sombor (Srbija), Štip i Ilinden (Sjeverna Makedonija), a jedan od ciljeva je povećati stopu prikupljanja staklene ambalaže u ovim općinama za 20%.\nNjemačka organizacija za međunarodnu saradnju (GIZ) i Nacionalna alijansa za lokalni ekonomski razvoj „Naled“ iz Srbije su u saradnji sa operaterima sistema upravljanja ambalažnim otpadom „Ekopak“ (Bih), „Sekopak“ (Srbija), „Pakomak“ (S. Makedonija), te Asocijacijom za ekonomski razvoj Hercegovine REDAH i Zajednicom jedinica lokalne samouprave ZELS, pokrenuli regionalni projekat „Upravljanje staklenom ambalažom na Zapadnom Balkanu“. U okviru projekta predviđeno je uspostavljanje osnove za isplativiju reciklažu stakla, tako što će se u odabranim lokalnim samoupravama postaviti kontejneri za odlaganje staklenog ambalažnog otpada, u gradskim i ruralnim sredinama, kao i u ugostiteljskim objektima, sa ciljem povećanja sakupljene staklene ambalaže. Projekat će pratiti i edukativna kampanja namenjena svim građanima i institucijama. Projekat će se realizovati općinama Bihać i Novi Travnik (BiH), Niš i Sombor (Srbija), Štip i Ilinden (Sjeverna Makedonija), a jedan od ciljeva je povećati stopu prikupljanja staklene ambalaže u ovim općinama.


"Nemamo informacija o istrazi u Hypo banci u BiH" - Klix.ba\n24.9.2010. u 12:35\nPovodom informacija da se predsjednik Istražnog odbora koruškog parlamenta za aferu Hypo Grupe Rolf Holub nalazi u BiH radi prikupljanja informacija u vezi s istragom o poslovanju te banke, portparol Tužilaštva BiH Boris Grubešić izjavio je Feni da se u vezi sa slučajem Hypo Alpe Adria banke i istragom u Austriji, Tužilaštvu BiH službeno još nije obratio niko od policijskih organa Austrije niti iz Hypo Alpe Adria Banke.\nHolub će u subotu boraviti u posjeti Bihaću, na poziv Evropske ekološke stranke E-5 Unsko-sanskog kantona, u svojstvu predsjednika Zelenih Koruške, da je navodno dobio listu s mnogim kreditima odobrenim u BiH, ali da u ovom trenutku ne zna da li je riječ o kreditima bez pokrića ili su to samo "vrlo veliki krediti".\nI predsjednica Evropske ekološke stranke E-5 Unsko-sanskog kantona Fehima Mujić izjavila je Feni da Holubova posjeta nema nikakve veze s istragom koja se vodi u Austriji o poslovanju Hypo Alpe Adria banke, već se radi o njegovoj direktnoj stranačkoj podršci naporima Evropske ekološke stranke E-5 da osigura parlamentarni status, kao i podršci programu priključenja porodici "zelenih stranaka Evrope, kao jednoj ozbiljnoj opciji ove političke populacije".\nMujić je dodala da će u subotu Holub posjetiti nekoliko mjesta na području Unsko-sanskog kantona te u pratnji čelnika Evropske ekološke stranke E-5 razgovarati s predstavnicima koalicijskih stranaka E-5 na općim izborima u BiH.


Odbojka - Borac teško do osvojenog boda\nNapisano u kategoriji Odbojka, 4 novembra, 2012\nOdbojkaši starčevačkog Borca, teškom mukom, došli su do osvojenog boda, jer su u 4.kolu Prve lige Srbije u subotu, 3.oktobra 2012.godine pred svojom publikom pobedili ekipu Smedereva 3:2, po setovima: 25:20, 17:25, 25:13, 21:25 i 15:10, i tako se revanširali za prošlogodišnji poraz. Starčevci su dobro otvorili utakmicu i prvi set zasluženo dobili.\nOnda se dogodio neshvatlji pad u igri domaćina koji drugi set 17:25, da bi u trećem setu bukvalno u svim segmentima igre bili bolji od Smederevaca i pobedili 25:13. Sledi ponovo dekoncentracija i ponovni pad u igri Borca, što je dalo šansu gostima da izjendače u setovima 2:2, i tako u peti set, kako popularno kažu rulet završnicu. Starčevci su u poslednjem setu imali više snage i koncentrisanijom igrom došli do zaslužene pobede i jednog boda.\nTo ih dovodi na treće mesto na tabeli sa osam bodova, koliko ima i četvrtoplasirana ekipa Mladenovca. Odbojkaši Borca utakmicu 5.kola igraju narednog vikenda sa liderom na tabeli, ekipom „Jedinstva“ u Staroj Pazovi.


NATO hvali misiju i rezultate na KiM u promotivnom videu\nNovembar 21, 2019 18:04\nNATO alijansa u promotivnom video-materijalu "Nato i Kosovo - Evolcuija Kfora" poručuje da bez Kfora na Kosovu nema bezbednosti, koja je ključna za dijalog i postizanje političkog rešenja.\n"Bez bezbednosti nema dijaloga, bez dijaloga nema politčkog rešenja", rekao je u general-major Lorenco Dadario, kome je u utorak prestao mandat na čelu Kfora, u desetominutnom promotivnom video snimku koji je objavljen na zvaničnom sajtu Alijanse, a u kojem se prikazuje misija na Kosovu od 1999. godine.\nU video snimku se dalje objašnjava da je Kosovo dom različitih etničkih grupa, uključujući kosovske Albance i Srbe, koji govore različitim jezicima i pripadaju različoj veri.\n"Kosovski konflikt nije došao iznenada. Uzrok je represivna politika koju je sprovodio Miloševićev režim protiv kosovskih Albanaca. To je dovelo do užasnog kršenja ljudskih prava na Kosovu", reči su zamenika pomocnika generalnog sekretara NATO-a Džonatana Pariša.\nDalje se navodi da je Miloševićeva politika dovela do raseljavanja stotina hiljada kosovskih Albanaca, pa je NATO 1999. godine pokrenuo vazdušnu kampanju kako bi zaustavio tu, kako kažu, "humanitarnu katastrofu", a po završetku sukoba 50.000 vojnika predvođenih NATO-om je raspoređeno po Kosovu.\nLorenco D''Adario, kome je u utorak prestao mandat komandanta Kfora, u video snimku tvrdi da je danas zaustavljeno nasilje, "situacija mnogo bolja", ali da još mora da se unapredi.\n"Kada pogledam unazad, vidim da sada postoje institucije, postoji demokratski život", smatra D''Adario.\nU snimku se konstatuje da su "ožiljci kosovskog konflkta vidljivi", ali da pripadnici različitih etničkih grupa često žive u mešovitim zajednicama, da postoje i srpske enklave po Kosovu, a za primer je uzeta Gračanica, na preriferiji Prištine.\nU videu se pojavljuje i Srbin Milorad Nikolić sa porukom podrške daljem pristustvu NATO na KiM.\nNavodi se da je danas kosovska policija "putpuno funkcionalna snaga i prvi odgovor na hitne situacije" i da su preuzeli od KFOR-a da obezbeđuju neke od svetinja na Kosovu poput Patrijaršije u Peći, važnog simbola srpske pravoslavne crkve.\nNavodi se i da postoje mesta u kojima i dalje ima tenzija, poput severnog dela Mitrovice koja je fizički i etnički podeljena - severni deo pripada Srbima, a južni Albancima, te da je još postoje tenzije, pa se zaključuje da je potrebno prisustvo KFOR-a kao snage koja "nepristrasno podržava mir".\nDrecun: Cilj zakona o OVK da zastraši svedoke i spreči istinu o zločinima 19\nTodić: Duboko poštovanje i zahvalnost za sav trud 12\nNa KiM novih 16 smrtnih slučajeva, novoinficiranih 196 10\nRakić uputio čestitku rudarima “Trepče” 11


Rade i Tatjana Vučićević, Art Ival: Ljubav i čokolada | Biznis i Finansije\n/ B&F Plus / Rade i Tatjana Vučićević, Art Ival: Ljubav i čokolada\nRade i Tatjana Vučićević, Art Ival: Ljubav i čokolada\nU životu se često dešava da krenete jednim putem a završite na sasvim drugačijoj stazi. Međutim, čak i kada sticajem okolnosti promenite rutu, ona se može pokazati kao dobra prilika ako umete da je prepoznate i iskoristitite. Tako su bračni par Rade i Tatjana Vučićević svoje profesije u pozorišnom i filmskom svetu zamenili jednom drugom umetnošću: ručnom proizvodnjom čokoladnih proizvoda jedinstvenog ukusa.\nAli put do sveta vrhunske čokolade nije nimalo sladak, naročito ako njime krenete u gorkim vremenima početkom devedesetih, kada su Vučićevići rešili da se upuste u preduzetništvo. U tom trenutku čokolada im nije bila na prvom mestu, već cilj kako da u krajnje nestabilnim vremenima obezbede iole stabilnu egzistenciju. Prvi korak napravili su 1989. godine, osnovavši Art agenciju koja je organizovala manifestacije i događaje za decu i pozorišne predstave, da bi 1992. godine registrovali preduzeće Art Ival koje se bavilo trgovinom kafom u jednom malom objektu na Zvezdari. Budući da su prodavali veoma kvalitetnu kafu i u želji da se već na početku razlikuju od konkurencije, u svoju ponudu uvrstili su i delikatese od čokolade.\nUvidevši da postoji tržište za kvalitetne čokoladne proizvode, odlučili su da poslovanje usmere u tom pravcu. Pošto su najbolje prodavali dražeje koje su otkupljivali od poznatog domaćeg preduzeća, logičan korak u razvoju poslovanja bila je odluka da počnu sami da ih proizvode. Ali logika u uslovima devedestih je zahtevala mnoge napore u praksi za koje ne postoje gotova rešenja u ekonomskoj teoriji. Prvo su se suočili sa nedostatkom alata, pa su otišli u Pariz na sajam konditorskih proizvoda i opreme, u želji da se informišu o kretanjima u industriji i kupe polovnu opremu, jer za novu nisu imali sredstava.\nKada su, konačno, uspeli da nabave bubnjeve za proizvodnju čokoladnih dražeja od proizvođača mašina u Obrenovcu, čekao ih je naredni problem – kako da nađu kvalitetnog tehnologa, i to još u vreme kada se preduzetništvo u Srbiji doživljavalo kao mana, a ne kao vrlina. Sumnju je u početku gajio i veoma iskusni tehnolog i doajen konditorske industrije Sreta Banković, sa kojim su obavili nekoliko razgovora pre njegovog pristanka, ali je vrlo brzo promenio mišljenje i ta saradnja je utemeljila put kompaniji ka prepoznatljivosti na tržištu po kvalitetnim ručno izrađivanim slatkišima. Četiri godine od osnivanja firme lansirali su svoju robnu marku pod nazivom „Premier“, koja je zaštićena u Zavodu za intelektualnu svojinu Republike Srbije, a sada prodaju više od 200 vrsta proizvoda.\n„Mislim da je našem uspehu najviše doprinela činjenica da smo u posao krenuli sa velikim entuzijazmom. Oduvek smo želeli da se bavimo proizvodnjom, ali i da ponudimo kupcima proizvode napravljene od najboljih sastojaka, koji zaista vrede. Važno nam je bilo i da imamo pakovanja koja su u to vreme izgledala svetski, kao i danas, kako bi i na taj način ukazali na vrhunski kvalitet. Prvo smo se fokusirali na dražeje, a potom smo, prateći tržište, počeli da pravimo i praline, čokolade i druge raznovrsne dezerte“, priča Rade Vučićević. Od tada se mnogo toga promenilo na tržištu, napominje njegova supruga Tatjana, pa su shodno tome inovirali i poslovanje – od kreiranja novih proizvoda i pakovanja, do novih načina komunikacije sa potrošačima, korišćenjem društvenih mreža i food blogova.\nLešnik po lešnik\nKvalitet proizvoda u ovoj industriji već na prvom koraku presudno zavisi od kvaliteta sastojaka, pa Vučićevići pribavljaju najkvalitetniju čokoladu od renomiranog belgijskog proizvođača. Naime, pravilo u ovoj industriji je da samo velike kompanije, koje imaju odgovarajuće kapacitete, prave čokoladu kao poluproizvod, koji potom koriste manji konditori za dalju preradu u finalni proizvod. Art Ival je i među domaćim dobavljačima prepoznatljiv po insistiranju na kvalitetu sastojaka koje od njih kupuju, a koji potom prolaze kroz veoma složen i višeslojan sistem kontrole u procesu ručne izrade čokolade.\nKako to izgleda u praksi, Rade Vučićević objašnjava na primeru – lešnika. Kada se lešnici dopreme do proizvodnog pogona, tehnolozi vrše prvu kontrolu robe, koja se tek nakon toga prebacuje u prijemnu prostoriju. Potom zaposleni ručno prebiraju svako zrno i izbacuju ona koja nisu sveža, pa čak i ona koja nisu pravilnog oblika. Na kraju, kada se taj lešnik ugradi u proizvod, ponovo se proverava kvalitet gotovog čokoladnog slatkiša.\nRučna proizvodnja traži posebnu organizaciju, mnogo veštine i strpljenja. „Mi dnevno izrađujemo 70 vrsta čokoladnih pralina, od čega je 30 do 40 vrsta kratkog roka trajanja zbog sastojaka kao što su puter, pavlaka ili voće. Iz tog razloga smo se opredelili da ne pravimo velike količine, kako bismo u čokolateriju isporučivali uvek sveže praline. Iako su to veoma zahtevni procesi, jer se veći deo obavlja ručno, od mešanja sastojaka i pravljenja čokoladnih proizvoda, do vezivanja mašnica na pakovanju, sistem odlično funkcioniše“, kaže Tatjana Vučićević i dodaje da baš zato, njihovi kupci umeju da cene sav taj trud.\nZbog ovakvog pristupa poslu, stekli su reputaciju vrhunskih konditora, koju žele da očuvaju daljim ulaganjima u kvalitet. Na našem tržištu prodaju svoje proizvode u čokolateriji na Obilićevom vencu, ali i u velikim trgovinskim lancima širom Srbije, u kojima im je teže da se izbore za atraktivnu poziciju na policama u konkurenciji sa velikim i moćnim proizvođačima. Izvoze između 10 i 15 odsto godišnje proizvodnje, sa planom da tu količinu u budućnosti povećaju. Veoma značajan korak ka tom cilju je ugovorena saradnja sa najstarijom nemačkom fabrikom konditorskih proizvoda, koja je pod njihovom robnom markom započela prodaju čokoladnih dražeja proizvedenih u pogonu bračnog para Vučićević.\nDomaće je kvalitetnije\nIako su u konditorskom svetu stekli ime, odnosno kako marketinški stručnjaci vole da kažu – uspostavili prepoznatljiv brend, ne žele da u značajnijoj meri šire svoju proizvodnju. Pre svega zato što bi se masovnom proizvodnjom izgubio kvalitet, ali i stoga što im nije cilj da prerastu u industriju, već da nastave da rade „posao s dušom“. Zapošljavaju oko 40 ljudi i nadaju se da će posao uspešno nastaviti njihova deca. Rade i Tatjana Vučićević rado prihvataju činjenicu da mladi ljudi donose i nove ideje, ali ma koliko se vremena menjala, porodični posao za koji su se opredelili mora i ubuduće biti zasnovan isključivo na kvalitetu. Želja im je da i kroz sopstveni primer doprinesu promeni stereotipa da su domaći slatkiši samo jeftina roba, kojima je kvalitet „primeren“ ceni, a što na žalost nije samo predrasuda stranaca.\n„Problem je što tako razmišljaju i mnogi domaći potrošači, te više vole da kupuju i poznate i nepoznate marke iz drugih zemalja. A prava istina je da je konditorska industrija u Srbiji među najrazvijenijim granama privrede, sa bogatom tradicijom, znanjem i iskustvom. Osim toga, domaća roba na našem tržištu mora da ispunjava strožije kriterijume kvaliteta nego strana. Zato su, vrlo često, uvozni slatkiši spravljeni od od lošijih i manje zdravih sastojaka nego domaći. Ja se nadam da će jednog dana naše društvo naučiti da prepozna pravi kvalitet ali i da ceni domaće proizvode, jer oni to zaslužuju“, zaključuje Tatjana Vučićević.\nDa se stavovi, ipak, menjaju dokazuje i činjenica da Art Ival beleži stabilan rast prodaje, te da su u saradnji sa porodicom Karađorđević poneli titulu dvorskog liferanta, a najprobirljivijim sladokuscima, ponudili „kraljevske ukuse“.\nkvalitet marija-dukić posao preduzetništvo čokolada


pčinjski okrug Архиве - Dnevnik Juga\nPočetna / Tag arhiva: pčinjski okrug\nTag arhiva: pčinjski okrug\nSrdjan Stamenkovic 2 седмице DRUŠTVO, Korona Virus, Vranje 0\nU Pčinjskom orkugu 64 novoobolela, u Covid bolnici u Vranju 107 pacijenata – 71 na kiseoniku\nAdministrator 3 седмице Bujanovac, DRUŠTVO, Korona Virus, Surdulica, Vladičin Han, Vranje 0\nPrema poslednjim podacima Gradskog štaba za vanredne situacije u Vranju od 375 uzoraka iz Pčinjskog okruga, 64 su pozitivna na koronavirus. Od tog broja 26 je iz Vranja, po 11 iz Bujanovca i Surdulice, 9 izVladičinog Hana, i 7 iz Preševa. U Covid ambulanti ATD tokom jučerašnjeg dana obavljena su …\nSrdjan Stamenkovic 13/04/2021\tDRUŠTVO, Korona Virus, Vranje 0\nPrema poslednjim podacima Gradskog štaba za vanredne situacije u Vranju od 411 uzoraka iz Pčinjskog okruga, 89 je pozitivnih na koronavirus. Od tog broja 44 su iz Vranja, 8 iz Vladičinog Hana, 7 iz Surdulice, 4 iz Bosilegrada, 18 iz Bujanovca, 3 iz Preševa i 5 iz Trgovišta. U Covid …\nU Vranju 61, Bujanovcu 20, Bosilegradu 14, Vladičinom Hanu 9, Preševu 7, Surdulici 5 i Trgovištu 3 novozaražena\nSrdjan Stamenkovic 07/04/2021\tBojnik, DRUŠTVO, Korona Virus, Surdulica, Vladičin Han, Vranje 0\nPrema poslednjim podacima Gradskog štaba za vanredne situacije u Vranju od 447 uzoraka iz Pčinjskog okruga, 119 je pozitivnih na koronavirus. Od tog broja 61 je iz Vranja, 9 iz Vladičinog Hana, 5 iz Surdulice, 14 iz Bosilegrada, 7 iz Preševa, 20 iz Bujanovca i 3 iz Trgovišta.\nU Pčinjskom okrugu 102 novozaražena, dvocifreni „brojevi“ u Vranju, Surdulici i Vladičinom Hanu\nSrdjan Stamenkovic 04/04/2021\tDRUŠTVO, Korona Virus, Vranje 0\nPrema poslednjim zvaničnim, od 364 uzorka iz Pčinjskog okruga,102 su pozitivna na koronavirus. Od tog broja 49 je iz Vranja, 8 iz Surdulice, 11 iz Vladičinog Hana, 16 iz Bujanovca, 9 iz Preševa, 8 iz Bosilegrada i 1 iz Trgovišta.\nU Pčinjskom okrugu 144 novoobolela (Vranje 80)- prvi put posle dužeg vremena manje nego u Jablaničkom okrugu\nSrdjan Stamenkovic 03/04/2021\tBujanovac, DRUŠTVO, Korona Virus, Surdulica, Vladičin Han, Vranje 0\nPrema poslednjim podacima Gradskog štaba za vanredne situacije u Vranju od 436 uzoraka iz Pčinjskog okruga,144 su pozitivna na koronavirus. Broj novozaraženih po gradovima i opštinama: Vranje 80,Surdulica 18,Bujanovac 15,Preševo 15,Vladičin Han 9,Bosilegrad 6 u Trgovište 1.\nSrdjan Stamenkovic 31/03/2021\tDRUŠTVO, Korona Virus, Vranje 0\nSTANJE NA JUGU I DALJE TEŠKO: U Vranju i Pčinjskom okrugu 168 novoobolelih\nAdministrator 24/03/2021\tDRUŠTVO, Korona Virus, Vranje 0\nPrema poslednjim podacima Gradskog štaba za vanredne situacije u Vranju, od 479 uzoraka iz Pčinjskog okruga, 168 je pozitivno na koronavirus. Od ovog broja 101 je iz Vranja, 9 iz Surdulice, 19 iz Vladičinog Hana, 10 iz Bujanovca, 17 Preševa, 11 iz Bosilegrada i 1 iz Trgovišta.


Propisi o protivpožarnoj bezbednosti i procedure - Promat\nPropisi o protivpožarnoj bezbednosti u građevinarstvu\nPropisi o protivpozarnoj bezbednosti se nalaze u pravnom okviru svake države. Isti garantuju protivpožarnu bezbednost u velikim zgradama. Mi u kompaniji Promat želimo da Vam pomognemo da protumačite lokalne propise i prikupite sve dokumente i proizvode koji Vam trebaju da biste došli do rešenja za pasivnu protivpožarnu zaštitu koje je spremno za odobrenje.\nUpoznajte se sa propisima o protivpožarnoj bezbednosti\nNapravite plan zaštite od požara zgrada koje projektujete\nDa li gradite školu, bolnicu, poslovnu zgradu, stambenu višespratnicu ili tržni centar? Za svaki tip zgrade koju projektujete moraćete da napravite plan pasivne protivpožarne zaštite kako biste je zaštitili od požara.\nPrikupite sve odgovarajuće deklaracije o performansama, sertifikate ili klasifikacione izveštaje koji Vam trebaju da bi Vaš projekat zadovoljio sve lokalne propise o protivpožarnoj zaštiti. Obezbeđujemo Vam sve dokumente koji Vam trebaju da bi organi za protivpožarnu bezbednost odobrili Vaš plan.\nPovežite se sa našim inženjerima zaštite od požara i naučite o najnovijim trendovima u pasivnoj zaštiti od požara. Otkrijte kako zajedno možemo koristiti nove uvide za procenu rizika i zaštitu života.


Banjaluka: Ukinuta presuda u predmetu "Petrićevac"\nAkcija "Petrićevac"; foto: Ognjen Matavulj\nVrhovni sud Republike Srpske ukinuo je osuđujuće presude petorici optuženih za trgovinu drogom u predmetu “Petrićevac” i postupak je vratio Okružnom sudu u Banjaluci na novo suđenje.\nGrupa je u prvostepenom postupku bila osuđena na više od 25 godina zatvora, ali je Vrhovni sud RS uvažio žalbe branilaca optuženih i predmet vratio na novo suđenje. Ukinutom presudom Ognjen Ćutković je osuđen na šest i po godina zatvora, Miloš Radanović na pet godina, Dejan Blagojević i Radovan Radanović po pet i po, a Milan Bajić na tri godine zatvora.\nU Vrhovnom sudu navode da su uvažene žalbe četvorice optuženih, dok je Ćutkoviću presuda ukinuta po službenoj dužnosti. U sudu pojašnjavaju da je njegov branilac u žalbi tražio da izricanje blaže kazne, dok su ostali branioci tražili ukidanje presude.\nOkružno javno tužilaštvo u Banjaluci tereti Ćutkovića i ostale da su preprodavali kokain i marihuanu na području Banjaluke i Kozarske Dubice od 1. juna 2016. do 19. septembra prošle godine.\nProdaju narkotika su dogovarali putem telefona, a za marihuanu su uzimali od 10 do 500 KM, dok su kokain u manjim količinama naplaćivali od 80 do 100 maraka.\nDrogu su nabavljali Ćutković i Miloš Radanović, a krili su je u dvorištu jedne kuće u Banjaluci, dok je Blagojević drogu skrivao u svojoj kući. Svi su uhapšeni u akciji “Petrićevac” u septembru 2017. godine.


Apel MUP-a zbog kupovine preko društvenih mreža\nIz MUP-a apeluje na sve građane da prilikom kupovine preko bilo koje društvene mreže obrate pažnju na profil sa kojim se dogovaraju\nNa području Policijske uprave Trebinje jučer je evidentirano jedno krivično djelo i tri saobraćajne nezgode. Nije bilo evidentiranih narušavanja javnog reda i mira.\nPolicijskoj stanici Trebinje prijavljeno je krivično djelo “Prevara”.\nNaime, jedna osoba je koristeći profil na društvenoj mreži Olx.ba dogovorila sa drugom osobom kupovinu određene robe. Ovom prilikom je je navedena osoba oštećena za oko 1.000 KM. U toku je rad na rasvjetljavanju djela.\nPolicijska uprava Trebinje apeluje na sve građane da prilikom kupovine preko bilo koje društvene mreže obrate pažnju na profil sa kojim se dogovaraju: kada je otvoren, kako se zove, da li ima recenzije o svom radu, kada je prva napisana i tako dalje.


Šumarstvo i obrada drveta – Politehnička škola Subotica\nOKRUGLI STO NA TEMU DUALNOG OBRAZOVANJA\nNatalija Jakovljev\t December 4, 2018\nOkrugli sto na temu “Značaj dualnog i preduzetničkog obrazovanja u lokalnoj zajednici”, održan je 30. novembra 2018. godine, na Otvorenom univerzitetu, u organizaciji Socijalno ekonomskog saveta Subotica, na kojem su predstavljeni obrazovni profili naše škole, koji su deo programa dualnog obrazovanja.\nCategories:\tAktuelnosti, Šumarstvo i obrada drveta\nSTRUČNA EKSKURZIJA UČENIKA DRVOPRERAĐIVAČKE STRUKE\nNatalija Jakovljev\t November 15, 2018\nUčenici odeljenja TON 1/5, TON 3/5, TON 4/5, D 2/7, D 3/7 i D 3/9, u petak, 9. novembra, posetili su Međunarodni sajam nameštaja, mašina i opreme u Beogradu. Sajam je bio vrlo sadržajan i, u odnosu na prethodne godine, kvantitet je prešao u kvalitet, jer je izloženo dosta masivnog reprezentativnog nameštaja svih vrsta. Naši učenici su imali priliku da se bolje upoznaju sa drvoprerađivačkom strukom i mogućnostima struke.\nPored Sajma nameštaja, učenici su sa predmetnim nastavnicima obišli i Muzej 25. maj i Kuću cveća, gde su mogli da se informišu o značajnom periodu naše istorije.\nCategories:\tAktuelnosti, Stolar, Šumarstvo i obrada drveta, Tehničar za oblikovanje nameštaja i enterijera, Tesar


BIRODI: Uspostaviti vremenski i tonalitetski balans u izveštavanju o svim relevatnim političkim akterima - Dijalog.net\nNaslovna Civilno društvo BIRODI: Uspostaviti vremenski i tonalitetski balans u izveštavanju o svim relevatnim političkim akterima\nPostavljeno 16. February 2020.\nBeograd, 16. februar 2020. – Postoje indicije da su dve najuticajnije televizije sa nacionalnom frekvencijom u Srbiji Radio-Televizija Srbije (RTS) i TV Pink, kršile Zakon o elektronskim medijima, piše Biro za društvena istraživanja (BIRODI) iz Beograda na osnovu istraživanja od 1. septembra do 30. novembra 2019. godine.\nRTS i TV Pink su u tom periodu “izrazito pozitivno izveštavale o predstavnicima vlasti, dok su izrazito negativno izveštavale ili su cenzurisale neke članove opozicije“, piše BIRODI i ukazuje da su time njihovi gledaoci “bili uskraćeni za objektivno, istinito i nepristrasno izveštavanje o političkim akterima“.\nBIRODI je saopštio da zbog toga “zahteva od Regulatorne agencije za elektronske medije (REM) da u skladu sa Zakonom o elektronskim medijima obezbedi zakonitost” tako da RTS i TV Pink “uspostave vremenski i tonalitetski balans u izveštavanju o svim relevatnim političkim akterima u svojim centralnim informativnim emisija“.\nU isto vreme, analizom dnevnika TV Pink, Vučić je bio predstavljen sa 98 odsto pozitivnog vremena tokom 20,15 sati koliko ga je bilo u toj informativnoj emisiji.\n“Pozitivno” (sa preko 50 odsto pozitivnog vremena u odnosu na ukupno vreme pojavljivanja), ali u “nemerljivo manjem vremenskom periodu“, predstavljeni su opozicioni političari: Vojislav šešelj, Zoran Živković, Đorđe Vukadinović, Boris Tadić i Zoran Lutovac.\nBIRODI navodi da su u isto vreme na RTS-u sa preko 50 odsto “negativnog vremena” predstavljeni Dragan Đilas i Sergej Trifunović, dok su “cenzurisani” lideri opozicije, predstavnici stranaka nacionalnih manjina i opozicioni narodni poslanici kao što je Saša Radulović.\nU posmatranom periodu na TV Pink su sa preko 50 odsto “pozitivnog vremena” predstavljeni Vojislav Šešelj, Nenad Čanak, Čedomir Jovanović i Miloš Jovanović, dok su negativno predstavljeni Zoran Lutovac, Zoran Živković, Vuk Jeremić, Dragan Đilas, Boris Tadić i Boško Obradović.\nU periodu od tri meseca TV Pink je “cenzurisao” Sašu Radulovića, Đorđa Vukadinovića i predstavnike stranaka nacionalnih manjina.\nBIRODI podseća da je sloboda govora, i kroz slobodu medija, garantovano pravo kroz više međunarodnih akata čija je i Srbija potpisnica, kao što je Univerzalna deklaracija o ljudskim pravima iz 1948. godine, koja garantuje svakome „pravo na slobodu mišljenja i izražavanja, što uključuje i slobodu mišljenja bez uplitanja i traženja, primanja i prenošenja informacija i ideja kroz bilo koji medij i bez obzira na granice“.\nIsto potvrđuje i Član 10 Evropske konvencije o ljudskim pravima kojim je propisano da “svako ima pravo na slobodu izražavanja, a da to pravo uključuje slobodu mišljenja, prihvatanja i prenošenja informacije i ideje bez uplitanja javne vlasti i bez obzira na granice, kao i da država ima pravo da zahteva licenciranje emitovanja, televizije ili bioskopa“.\nBIRODI podseća da je Komitet ministara Saveta Evrope, u skladu sa Statutom Saveta Evrope, 2007. godine usvojio Preporuke u kojima se insisitra da, između ostalog “tokom izborne kampanje regulatorni okvir (telo, zakon i podzakonski okvir) treba da podstiče i omogući pluralistički izraz mišljenja putem emitovanih sadržaja“, kao i da bi takva obaveza “trebalo da se odnosi na javne servise i na privatne televizijske stanice u njihovim relevantnim delovima programa“.\nPrethodno UNS se povlači iz komisija na konkursima Ministarstva kulture zbog privilegovanja nereprezentativnih udruženja\nSledeće Stojanović: Uloga ekstremne desnice da vlast odvuče pažnju sa važnih tema, poput korupcije i kriminala\nTop Tags konkurs Pravosuđe Evropska unija Civilno društvo evropske integracije OCD istraživanje mladi Srbija i Evropska unija Vlada Republike Srbije lokalna samouprava mediji Društvo vladavina prava Evropska komisija


Izmenjene trase linija GSP-a zbog posete Džozefa Bajdena • Цриттенден аутомобил Библиотека\nIzmenjene trase linija GSP-a zbog posete Džozefa Bajdena\n20. мај 2009.\nBeograd/ Srbija (Beta) - Veći broj autobuskih i trolejbuskih linija u centru Beograda saobraćaće izmenjenim trasama zbog posete američkog potpredsednika Džozefa Bajdena dok će u ulici Kneza Miloša saobraćaj za linije gradskog prevoza biti obustavljen od 9.30 do 22 sata.\nDispečar Gradskog saobraćajnog predzeuća (GSP) Radovan Stojadinović rekao je za radio Beta-RFI da je policija zatražila da GSP u tom periodu svoja vozila izmesti iz ulice Kneza Miloša, zbog čega će linije koje prolaze tom ulicom imati izmenjene trase.\nAutobuska linija 23 u oba smera ići će Takovskom ulicom, Bulevarom kralja Aleksandra, Beogradskom, Slavijom, preko Autokomande izlaziće na auto-put i nastavljaće dalje svojom redovnom trasom. Linija 34 će se okretati na Železničkoj stanici i kroz Savsku ulicu izlaziti na Mostarsku petlju, dok će autobus 44 iz Bulevara kralja Aleksandra izlaziti na Beogradsku ulicu, pa preko Trga Slavija, Bulevara oslobođenja i Ulice doktora Milutina Ivkovića nastavljati Bulevarom vojvode Putnika.\nAutobusi na linijama 37 i 58 umesto ulicom Kneza Miloša ići će Bulevarom kralja Aleksandra, Beogradskom ulicom, Slavijom, Autokomandom i auto-putem, dok linije 52, 53 i 56 neće ići do Zelenog venca već samo do Železničke stanice. Trolejbusi 40 i 41 biće povučeni u garaže GSP-a posle 19.30, a biće uvedena linija 41a koja će sa Studentskog trga ići preko Slavije, Autokomande ka Bulevaru vojvode Putnika i dalje ka Banjici.


NBS upozorava na nelegalnost „prve srpske digitalne valute“ › Made-in-Germany.rs\nPovodom oglašavanja i navodnog emitovanja „prve srpske digitalne valute“, Narodna banka Srbije (NBS) saopštava da za izdavanje virtuelne valute nije dala nikakvo odobrenje koje bi bilo u skladu sa Zakonom o digitalnoj imovini.\n„Povodom navoda u medijima da je oglašena i izdata prva srpska virtuelna valuta, Narodna banka Srbije obaveštava javnost da nije izdala nijedno odobrenje za „beli papir“ koji se objavljuje pri izdavanju virtuelnih valuta kao vrste digitalne imovine, kao i da Narodnoj banci Srbije nije podnet nijedan zahtev za davanje takvog odobrenja”, navodi se u saopštenju NBS.\nCentralna banka ukazuje na to da je oglašavanje inicijalne ponude virtuelnih valuta i druge digitalne imovine koja se izdaje u Republici Srbiji, dozvoljeno samo u skladu sa odredbama Zakona o digitalnoj imovini („Službeni glasnik RS“, br. 153/2020), kao i da nijedan oblik digitalne imovine u ovom trenutku ne ispunjava uslove za to oglašavanje. S tim u vezi, banka upozorava građane da ne ulažu sredstva u digitalnu imovinu koja ne ispunjava zakonom propisane uslove, jer postoji značajan rizik da će pri takvom ulaganju izgubiti sve uloženo.\n“Ističemo i da je za oglašavanje virtuelnih valuta suprotno odredbama Zakona o digitalnoj imovini propisana novčana kazna i do 5.000.000 dinara, a da će Narodna banka Srbije kao nadzorni organ preduzeti sve raspoložive mere da spreči izdavanje i oglašavanje takvih valuta čiji je cilj da se građani dovedu u zabludu kada je reč o ulaganju njihovih novčanih sredstava”, navodi se u saopštenju srpske centralne banke.\nOglašeno emitovanje prve srpske digitalne valute “Lazar“


HP ScanJet Pro 2500 f1 Flatbed L2747A skener cena, cene Srbija, prodaja Beograd Novi Sad Niš\nHP ScanJet Pro 2500 f1 Flatbed L2747A skener cene\nHP Scanjet Pro 2500 f1, Flatbed, A4, 600/1200dpi, 24bit, Up to 20ppm, ADF, USB (L2747A),... specifikacija\ncena od 41.800,00 do 47.999,00 din | prodavnica (10)\nEPonuda nije internet prodavnica već Vam omogućava da brzo i lako nađete HP ScanJet Pro 2500 f1 Flatbed L2747A skener po najjeftinijoj ceni. Naš cilj je da kupci budu što bolje informisani o ponudi HP skener ScanJet Pro 2500 f1 Flatbed L2747A na tržištu Srbije. Vrlo lako nalazite željeni proizvod za kategoriju Skeneri cene, ne morate da lutate od sajta do sajta za HP Skeneri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za HP ScanJet Pro 2500 f1 Flatbed L2747A skener sa PRODAVCEM. EPonuda ne može da garantuje potpunu tačnost specifikacije i slika za HP ScanJet Pro 2500 f1 Flatbed L2747A skener. Pre kupovine, podatke za HP skener ScanJet Pro 2500 f1 Flatbed L2747A proverite na sajtu PROIZVOĐAČA.